4.9.2020 11:19:07 / by Helena\nKuinka vanha lamppusi on?\nKaikki UV- ja LED-lamput menettävät tehoaan ajan myötä. Light Elegance -brändin kemisti ja toinen sen perustajista Jim McConnell kertoo tällä videolla, miten voit mitata lampun kovetustehoa.\nUV-valoa mittaava radiometri\nLampun tuottaman valon määrää voi mitata radiometrillä. Radiometri on mittauslaite, jonka sensori asetetaan lamppuun ja joka muuttaa valon määrän numeeriseksi arvoksi. Numerot voidaan kirjata muistiin ja niiden avulla voidaan verrata lampun tehon muutoksia.\nLampun kovetustehoa voi mitata digitaalisella mikrometrillä, joka on erittäin tarkka mittauslaite. Mikrometrin avulla voit mitata geelin kovettumispaksuuden, joka kertoo lampun ja geelin yhteispelistä.\nSeuraa lampun tehokkuutta\nPelkät mittaustulokset eivät kuitenkaan vielä kerro kaikkea lampun tehosta, vaan tärkeintä on seurata muutoksia näissä luvuissa. Kirjaa mittaustulokset muistiin ja toista testit 3-4 kertaa vuodessa, niin näet heti, mikäli kovetusteho muuttuu. Mikäli lampun kovetusteho heikkenee, on aika vaihtaa lamppu uuteen, jotta työsi laatu ei kärsi.\nMittaa säännöllisesti ja seuraa muutoksia\nRadiometrin ja digitaalisen mikrometrin avulla testaat, miten hyvin lamppusi kovettaa geelin. Kirjaa mittaustulokset muistiin ja tee uusi testi 3 kuukauden päästä. Vertaa tuloksia ja seuraa muutoksia lampun toiminnassa. Ne vaikuttavat työsi laatuun.


Päivän horoskooppi torstai 6.8. | Anna.fi\n6.8.2020 Teksti: Astrologi Seppo Tanhua Kuvat: MVphotos\nAlitajunnan ohjaus on tänään tavallista tehokkaampaa Kuun tehdessä yhtymää Neptunukselle. Isoja asioita tapahtuu ja niiden kuuluu antaa tapahtua omalla rytmillään. Pysy vain tiukasti omalla aallollasi sydämesi ohjauksessa.\nVaistoat herkästi, millä tavalla ja millä alueella elämäsi on ohjautumassa hiukan väärille raiteille. Älä tee tänään mitään herkkien aavistustesi vastaisesti, vaan jätä väliin kaikki, mikä ei tunnu oikealta.\nKoet tänään ahdistavina sellaiset osat elämässäsi, joissa et pysty luottamaan omiin herkkiin tuntemuksiisi, vaan olet muiden ohjattavissa. Huomaat, etteivät asiat suju lainkaan odottamallasi tavalla.


True Cooking Master Boy: TV-anime kausi 2, joka tulee vuonna 2021 - Anime\nTrue Cooking Master Boy: TV-anime kausi 2, joka tulee vuonna 2021\nTodellinen ruoanlaittomestaripoikaon televisio-anime, jonka ensimmäinen kausi esitettiin edellisen vuoden lokakuussa Japanissa. Nyt animeen virallisilla verkkosivuilla paljastetaan, että animen toinen kausi ensi-iltansa ensi vuonna vuonna 2021.\nTämän lisäksi myös viisi uutta hahmojen visuaalia paljastettiin samana päivänä maanantaina. Jos haluat lisätietoja True Cooking Master Boy -kaudesta 2, jatka artikkelin lukemista.\nKausi 2 ensi-iltaan vuonna 2021:\nEtsushi Ogawan Shin Chūka Ichibanin televisio-animaatiota suoratoistettiin Crunchyroll . Ensimmäinen Japanissa esitelty sarja koostui yhteensä 12 jaksosta.\nKaikki mangan ohjaajista ja tuottajista:\nItsuro Kawasaki on sarjan johtaja. Hänen muihin esityksiin kuuluvat Lad, loistava Hearts, Chrome kuoriutunut Regios ja Legenda legendaarisista sankareista. Myös merkit määrittelee Saki Hasegawa. Hän on ohjannut monia animaatioita, kuten Flip Flappers, A.I.C.O-Inkarnaatio ja monia muita. Musiikin on säveltänyt Jun Ichikawa. Mangan tuottaa NAS ja Production I.G. Lisäksi animaation suunnittelusta ja tuotannosta huolehti JY Animation.\nTrue Cooking Masterboy -tarina:\nJoten ne, jotka ovat jo katsoneet kangan ensimmäisen kauden, tietävät, että tarina on asetettu fiktiivisen 1800-luvun aikana Kiinassa. Anime-tarina pyörii Szechuanin kokin ympärillä. Hänen nimensä on Liu Maoxing. Hän oppii ruoanlaittoa äidiltään. Sarjassa hän säästää äitinsä ravintolaa. Kaikkien Kiinan kokkien nähdään kilpailevan kulinaarisissa testeissä. Ei vain tätä, mutta mestarikokille myönnetään myös valtava kunnioitus. Joten Liu Maoxing myös aloittaa matkansa tulla yhdeksi. Sarjassa on hyvin kuvattu, kuinka hän taistelee muiden ruoanlaittotyylien kanssa.\nLue myös: Musta apila-anime aloittaakseen uuden anime-alkuperäisen tarinan, jossa mukana Himika Akaneya ja Sayaka Kinoshita\neliitti -näyttelijöiden luokkahuone\nnikki patel loistaa\nJason Bournen julkaisupäivä\nmiekka taidetta verkossa 2 netflix


Vaikuttava virtuaalitapahtuma ja ikuinen wow’n vaikeus | TAPAUS\nKuinka rakentaa kerta toisensa jälkeen asiakastapahtuma, joka herättää osallistujissa wow-elämyksen? Yksi mahdollisuus on ottaa mukaan uudet teknologiat ja rakentaa huomiota herättävä virtuaalitapahtuma.\nAikana, jona digitalisaatiosta on puhuttu jo riittämiin, yritykset yrittävät kilvan osoittaa edelläkävijyyttään. Aina on ollut tärkeää olla kehityksen kärjessä, mutta nyt manataan sitä, kuinka oman alan disruptio on aivan nurkan takana. Valtaosa digitaalisesta muodonmuutoksesta tapahtuu kuitenkin kulisseissa ja huomaamatta.\nMutta kun osa digitalisaatiosta on näkymätöntä, eikä kaikesta voi edes kertoa, miten todentaa asiakkaille konkreettisesti ajan hermolla olemisesta? Yksi tapa osoittaa digitaalista valmiutta ja kyvykkyyttä omaksua uusia teknologioita, on ottaa ne osaksi omaa asiakastapahtumaa. Tapahtumaan voi liittää erilaisia virtuaalisia elementtejä ja parhaimmillaan koko tapahtuma voidaan järjestää useassa paikassa samaan aikaan etäyhteyksien avulla.\nNäin teki esimerkiksi Accenture, joka halusi tuoda digitalisaation näkyväksi osaksi omaa vuoden tärkeintä asiakastapahtumaansa. Accenturen High Performance Business Forum järjestettiin virtuaalitapahtumana yhtä aikaa neljässä eri pääkaupungissa. Myös tapahtuman sisällössä käsiteltiin uusien teknologioiden mahdollisuuksia.\nEi pelkkää hypeä ja höpinää\nVirtuaalitapahtumat eivät ole mikään pelkkä markkinointikikka tai silmänkääntötemppu. Virtuaalisissa elementeissä piilee aito mahdollisuus luoda isompi, vaikuttavampi ja moniulotteisempi tapahtuma kuin muutoin. Osa tapahtumien sisällöstä voi tulla kaukaa ja osa osallistujista voi olla etänä. Erilaiset osallistumismahdollisuudet, kuten sosiaalisen median hyödyntäminen, lisäävät interaktiivisuutta.\nTulevaisuudessa nähtäneen tapahtumia, jotka rakentuvat pelkästään virtuaaliympäristöön ja joihin osallistutaan VR-lasien avulla omalta kotisohvalta. Toisaalta näemme edelleen arvon sillä, että ihmiset tulevat yhteiseen tilaan, vaikka osa sisällöstä ja elämyksestä olisikin virtuaalisesti luotu.\nVirtuaalitapahtumia järjestetään vielä verrattain vähän, jolloin pienelläkin virtuaalisella elementillä on mahdollisuus saada aikaan suuri elämys. Mitä, jos seuraavan asiakastapahtumasi keynote-puhuja esiintyisikin virtuaaliyhteyksien välityksellä jostain kaukaa? Tai entä, jos tapahtuma olisikin useassa lokaatiossa yhtä aikaa ja kommunikaatio tapahtumien välillä käytäisiin verkossa? Mitä, jos yleisö voisi osallistua ohjelman kulkuun muutenkin, kuin esittämällä kysymyksen puheenvuoron päätteeksi?\nOta yhteyttä, niin tehdään se mahdolliseksi!\nTutustu tekemiimme toteutuksiin täällä!\nVirtuaalitapahtuma on tehokasta sisäistä viestintää ja yhteyden luomista


Nuorten huumepääkaupunki vaihtui – kannabiksen ja nuuskan käyttö romahti, kun nuorille kerrottiin, mitä niissä on | Yle Uutiset | yle.fi\nTHL:n kouluterveyskyselyn (siirryt toiseen palveluun) tulokset kohahduttivat Haminaa kaksi vuotta sitten.\nKyselyssä selvisi, että haminalaiset kahdeksas- ja yhdeksäsluokkalaiset nuuskasivat enemmän kuin ikätoverinsa muualla Suomessa – viidesosa jopa päivittäin. Nuuskaajien määrä oli ponnahtanut kattoon muutamassa vuodessa.\nIkäluokasta lähes neljäsosa kertoi kokeilleensa kannabista. Vielä neljä vuotta aiemmin luku oli ollut alle kolmasosan siitä.\nHaminan luvut olivat Suomen synkimmät.\nSitten tapahtui täysi käännös.\nNuuskaavien nuorten määrä on parissa vuodessa yli puolittunut Haminassa. Tiistaina julkaistuun kouluterveyskyselyyn vastanneista haminalaisista kahdeksas- ja yhdeksäsluokkalaisista enää vajaa kymmenen prosenttia ilmoitti nuuskaavansa päivittäin.\nMyös nuorten huumekokeilut ovat vähentyneet. 8.- ja 9.-luokkalaisista kannabista ilmoitti kokeilleensa noin joka kuudes.\nVielä vuonna 2017 liki 20 prosenttia nuorista kertoi käyttäneensä kannabista viimeisen kuukauden sisällä. Nyt niin ilmoitti reilu 7 prosenttia haminalaisnuorista.\nTänä vuonna nuorten päihdepääkaupunki vaihtui, ja Hamina tippui kärjestä sekä nuorten nuuskan käytössä, että huumekokeiluissa. Tämän vuoden kouluterveyskyselyn perusteella päivittäin nuuskaavat eniten ylitorniolaisnuoret. Eniten huumekokeiluja on hartolalaisilla.\nMoni haminalaisvanhempi on sivuuttanut kaupungissa jyllänneen päihdeongelman. Lopulta nuoret ovat kuitenkin oivaltaneet päihteiden käytön riskit.\nVääriä luuloja huumeista\nHaminan nuorisopalveluissa päihteiden käytön uskotaan vähentyneen, koska keskustelua nuorten kanssa on lisätty, ja asenneilmapiiriä on pyritty muuttamaan.\n– Olemme miettineet aiempaa enemmän sitä, miten ja missä vaiheessa oppilaille näistä asioista puhutaan, kertoo nuorisokoordinaattori Jenny Amperla.\nEsimerkiksi Vehkalahden koululla seiskaluokkalaisten syksyiseen tutustumispäivään on viime vuosina yhdistetty päihderasti. Tarkoituksena on haastaa oppilaita keskustelemaan päihteistä ja niiden haittavaikutuksista, sekä kartoittaa nuorten asenteita ja ajatuksia päihteistä.\nPäihderastin aluksi nuorten mieliin on palautettu kutosluokalla opetettua päihdetietoisuutta, ja heille on näytetty päihdevalistusvideo. Niiden pohjalta päihteistä on käyty keskustelua nuorten kanssa.\nAmperla on myös esittänyt nuorille erilaisia päihteisiin liittyviä väittämiä, ja nuoret ovat saaneet äänestää, onko väite totta vai ei. Äänestyksissä on käynyt ilmi, että nuorilla on päihteistä vääriä kuvitelmia. Esimerkiksi kannabikseen liittyy kaikenlaisia uskomuksia ja myyttejä, joita oikaistaan.\n– Netistä löytyy paljon dokumentteja kannabiksen lääkekäytöstä, ja nuoret saattavat ajatella, että he voisivat käyttää kannabista lääkkeenä. Olemme oikaisseet nuorten käsityksiä siitä ja kertoneet, että kannabiksen käyttö lääkkeenä ja päihteenä ovat eri asioita.\nOsa nuorista yllättyy kuullessaan, kuinka paljon eri kemikaaleja nuuskassa on.Antti Heikinmatti / Yle\n– Olemme kertoneet myös siitä, että myös nuuskan lahjoittaminen on laitonta, eikä sitä saa edes antaa kaverille. Jotkut yllättyvät myös siitä, kuinka paljon eri kemikaaleja esimerkiksi nuuskassa on, kertoo Amperla.\nAmperlan mukaan nuoret ovat keskustelujen myötä oivaltaneet esimerkiksi sen, että nuuskan myyjä voi kiinnijäädessään ilmiantaa ostajia, jolloin nuori voi joutua maksamaan veromätkyjä.\nMuiden nuorten kokemukset herättivät\nToinen oivallus on ollut se, että kun nuuska laitetaan ylähuulen alle suoraan limakalvolle, kaikki sen aineet imeytyvät siitä elimistöön.\n– Osa nuorista on myös kertonut omia kokemuksiaan siitä, millaisia seuraamuksia jollekin omalle läheiselle tai kaverille on tullut päihteiden käytöstä. Toisten nuorten kokemukset voivat herättää nuoria ajattelemaan.\nHyvää keskustelua on Amperlan mukaan käyty myös alkoholin haitoista.\n– Esimerkiksi nuorisotilamme ovat ehdottoman päihteettömiä. Sinne ei tulla minkään päihteen kanssa. Se varmaan antaa esimerkkiä nuorelle siitä, ettei olekaan ihan ok, että taskussa on nuuskapurkki, pohtii Amperla.\n''Ei koske meidän nuorta''\nHaminassa on yritetty järjestää päihdeaiheisia vanhempainiltoja, mutta vanhempia on ollut vaikeaa saada osallistumaan niihin.\n– Se saatetaan sivuuttaa ajatuksella, että ei koske vielä meidän nuorta. Vaikka voi hyvin koskeakin. Olen jutellut seiskaluokkalaisten kanssa, ja vaikka omaa kokemusta päihteistä ei nuorella olisikaan, tosi moni on ainakin kaveri- tai perhepiirissä nähnyt päihteiden käyttöä, ja on sillä tavalla kosketuksissa päihteisiin, toteaa Amperla.\nAmperlan mukaan vanhempien olisi hyvä osata kohdata nuori positiivisesti ja olla läsnä oman nuoren elämässä.\n– Heidän pitäisi olla kiinnostuneita siitä, missä oma nuori liikkuu ja kenen kanssa, ja mitä he puuhailevat.\nNuoret haluavat puhua päihteistä\nNuorisokoordinaattori Jenny Amperlan mukaan seiskaluokkalaisten ajatukset ja tietämys päihteistä vaihtelevat paljon.\n– Osalle päihteet ovat vielä aika vieraita asioita, mutta osa tietää niistä jo tosi paljon. Seiskaluokka on aika hyvä aika puhua, ja haastaa ajatuksia ja uskomuksia päihteistä. Oppilaat kuuluvat ikäryhmään, jossa sosiaaliset paineet alkavat kasvaa.\nJuuri sosiaalinen paine on Amperlan mukaan iso tekijä nuorten päihdekokeilujen taustalla.\n– Jos kaveriporukassa joku tarjoaa, niin nuoren on ehkä vaikea kieltäytyä. Voi olla myös sellaista kapinahenkeä, että rikotaan sääntöjä vastaan. Kai se kuuluu nuoruuden kokeiluun myös osittain.\nVaikka nuuskan käyttö onkin vähentynyt, sitä näkyy Haminan kouluissa yhä.Mikko Savolainen / Yle\nAmperlan mukaan nuoret haluavat selvästi keskustella päihteistä. Nuoret etsivät tietoa internetistä, mutta riski väärän tiedon omaksumiseen on olemassa. Amperlan mukaan nuoret saattavat kyseenalaistaa tietojensa oikeellisuuden itsekin.\n– He saattavat esittää jotain väitteitä, ja katsoa samalla vähän kysyvällä ilmeellä, että onkohan tämä nyt näin. Olen kokenut, että nuoret ottavat tietoa hyvin vastaan. Heidän kanssaan pitäisi puhua näistä asioista enemmänkin. Nuorilla on tosi kova aikuisen tarve.\nVaikka päihteiden käyttö Haminassa onkin kouluterveyskyselyn mukaan vähentynyt, toimenpiteitä tarvitaan vieläkin. Amperlan mukaan nuuskaa näkyy koulumaailmassa edelleen.\n– Seiskaluokkalaiset juuri viime viikolla kertoivat, että sitä näkyy koulun roskiksissa ja pihalla. Kyllä meillä on vielä tehtävää.\npäihteetKotimaan uutisetnuuskanuoretHaminalääkkeet ja päihteettupakkatuotteethuumeetKotkan–Haminan seutukuntakouluterveydenhuolto


KTP:n tilanne synkkeni entisestään – FC Lahti sai maalihanat auki | Urheilu | Aamuposti\nEtusivu » Urheilu 22.9.2021 21:23\nKTP ja FC Lahti tarjoilivat värikkään Veikkausliigan kamppailun. Jussi Nukari / LEHTIKUVA\nKTP ja FC Lahti tarjoilivat kauniissa syysillassa värikkään Veikkausliigan kamppailun. Reilun tuhannen kotkalaiskatsojan harmiksi tärkeät sarjapisteet matkasivat Lahteen.\nFC Lahti nappasi ensimmäisen voittonsa sitten heinäkuun 30. päivän. Lahtelaiset pitivät 2–1-vierasvoitollaan haaveet yläloppusarjan paikasta elossa.\nKTP:n tilanne jumbona synkkeni entisestään, kun Haka murjoi SJK:ta maalein 4–0. Kotkalaisten ero Hakaan ja Ouluun venähti jo kymmeneen pisteeseen.\n– Olo on sellainen kuin olisi lyöty kanveesiin. Tässä sarjassa ei voi antaa kahta maalia eteen, jos haluaa taistella voitoista. Tilanteemme on nyt sellainen, että loput kamppailut ovat kuuden pisteen matseja. Jokaisen pelaajan on nyt uskottava siihen, että pystymme voittamaan pelejä, KTP:n päävalmentaja Teemu Kankkunen sanoi.\nFC Lahti oli saalistanut viidestä edellisestä ottelustaan vain kaksi pistettä. Tehtyjä maaleja oli vain yksi.\nNyt lahtelaiset iskivät vartissa kaksi. Arlind Sejdiu ja Altin Zeqiri venyttivät verkkoa.\n– Tunnelmat ovat loistavat. Voitto teki itseluottamuksellemme todella hyvää, kauden maalitilinsä avannut Sejdiu iloitsi.


133,5 m² Sienipolku 10, 02580 Siuntio Omakotitalo 4h myynnissä - Oikotie 15514456\nMyytävät asunnot Siuntio Störsvik Sienipolku 10, 02580 Siuntio\n478 000 €133,5 m²\nSienipolku 10, Störsvik, Siuntio4h, k, rt, khh, kph, s, wc, vh, tekn., varasto\nEdustustason omakotitalo upealla merenläheisellä sijainnilla, kauniiden kallioiden ja mäntymetsien ympäröimänä.\nKävelyetäisyydellä Pickala Golfista sijaitsee tämä harmonista värimaailmaa ja skandinaavista tyyliä huokuva, vuonna 2016 valmistunut omakotitalo.\nYhteen tasoon rakennettu avarapohjainen talo on toteutettu ensiluokkaisilla materiaaleilla ja pieniä yksityiskohtia myöten hiotuilla yksityiskohdilla. Kokonaisuus on kerrassaan upea.\nHienosti suunniteltu pohjaratkaisu on toteutettu siten, että sisätilat muodostavat avaran ja ilmeikkään kokonaisuuden. Avoin pohja on saatu persoonalliseksi mm. vinolla sisäkatolla sekä näyttävällä eritasoratkaisulla, jossa oleskelualue sijaitsee muutamaa askelmaa alempana kodin muista tiloista. Oleskelualueen tiloissa on elementit todella kohdillaan; erittäin tyylikäs saarekkeellinen keittiö, joka on hienosti sijoitettu muiden tilojen yhteyteen ja kuitenkin hieman omaan rauhaan, lukuisilla näyttävillä ikkunoilla varustettu ruokailutila sekä suuri olohuonealue, jota koristaa edustustason varaava takka.\nAsumiskustannukset ovat luonnollisesti edulliset.\nRakennuksen ulkopuolelta löytyy lisäksi valtava, n. 100 m2 terassialue sekä helppohoitoinen ja uskomattoman kaunis kangasmetsäinen piha-alue, joka rajautuu kahdelta laidalta lähivirkistysalueeseen. Päättyvän tien päässä sijaitsevalla kiinteistöllä on rakennusoikeuttakin vielä reilusti jäljellä.\nEdustustasoiseen omakotitaloon kuuluu tietenkin uskomaton sijainti edustustason palvelujen äärellä: Störsvikin makeanveden uimaranta lentopallokenttineen on reilun kilometrin päässä, Siuntion venekerhon ylläpitämä, lähes 200 paikkainen venesatama noin 1,4km päässä ja Pickala Golfiin on matkaa hieman yli kilometri. Lähimmät kaupalliset palvelut löytyvät Pikkalan lähi-ABC:lta, n. 3km päästä.\n560-vuotiaalla Siuntiolla on paljon tarjottavaa asukkailleen; keskiaikaisia kartanoita, linnoja ja kirkko, upeita luonnonsuojelu- ja virkistysalueita sekä kattavat harrastusmahdollisuudet. Siuntiossa on kerrassaan upeat ulkoilumahdollisuudet -harrastitpa sitten golfia, melontaa, veneilyä, kalastusta, lintujen tarkkailua tai muuten vain liikkumista luonnossa.\nOman asuntosi maksuttoman hinta-arvion saat varattua: www.ylinkerros.fi/arviot\nSienipolku 10, 02580 Siuntio\n4h, k, rt, khh, kph, s, wc, vh, tekn., varasto\nTodella upea saarekkeellinen avokeittiö, jossa pienetkin yksityiskohdat ovat tarkkaan mietittyjä; käytännöllisyys ja käyttömukavuus on maksimoitu ja ulkonäkö silkkaa luksusta. Varusteina keittiössä on täyskorkea jää- ja pakastinkaappi, kalusteeseen integroitu mikro, kalustepeitteinen astianpesukone sekä saarekkeeseen sijoitetut keraaminen liesitaso, kalusteuuni sekä Lapetekin näyttävä saarekeliesituuletin. Keittiö avautuu olohuoneen lisäksi kauniiseen, ikkunoiden ympröimään ruokailutilaan, jossa on erinomaiset tilat suurellekin ruokailuryhmälle. Pintamateriaalit: lattiat parkettia, seinät maalia/laattaa.\nErilliswc on sijoitettu käytännöllisesti eteisen yhteyteen. Tilava wc on kokonaan laatoitettu suurin valkoisin seinälaatoin ja tummin lattialaatoin. Varusteina on ihanan suuri vetolaatikollinen allaskaluste, valaistu peili, bideesuihku sekä wc-istuin. Pintamateriaalit: lattia laattaa, seinät laattaa. Tilava ja valoisa, kokonaan laatoitettu kylpyhuone kulmiin sijoitetuilla sadesuihkuilla, koristemosaiikkilaatoituksilla, wc-istuimella, käsienpesualtaalla, allaskaapistolla, bideesuihkulla sekä peilillä. Saunan yhteydessä sijaitsevaan pesuhuoneeseen on käynti sekä päämakuuhuoneesta että pukuhuoneenakin toimivasta kodinhoitohuoneesta. Pintamateriaalit: lattiat laattaa, seinät laattaa/mosaiikkia.\nIkkunat suuntaan koillinen-kaakko-lounas-luode.\nKohteen rakennustyöt on aloitettu 2014. Rakennekatselmus on pidetty 18.7.2014, käyttöönottokatselmus 17.12.2014 ja loppukatselmus 15.9.2016.\nPikkalan Lähi-ABC (ravintola, ruokakauppa jne.) n. 3km, Siuntion keskusta n. 9km, Kirkkonummen Prisma, Citymarket, Lidl jne. n. 12km. Störsvikin uimaranta n. 1km, Pickala Golf (ja tennis) n. 1,4km., Koulut: N.400m päässä kaksikielinen Touhula -päiväkoti. Siuntion keskustaan n. 9km, jossa kunnalliset suomen- ja ruotsinkieliset päiväkodit sekä perusasteen koulut. Ruotsink. yläkoulu Kirkkonummella (n.14km).\nN. 500 m päässä bussit 181 ja 181K (Kirkkonummi-Siuntio) sekä 912K (Koulutie-Pikkala). Siuntion juna-asemalle n. 9km. Autolla 4 min Rannikkotielle (->Länsiväylä), josta mm. Iso Omenaan n. 28 min.\nSiuntion kunnan kartta-aineiston mukaan kiinteistön luoteisosa sijaitsee Pohjavesialueella 1 (Vedenhankintaa varten tärkeä pohjavesialue) ja kaakkoisosa Pohjavesialueella 2 (Muu vedenhankintakäyttöön soveltuva pohjavesialue), joita koskee erityiset rakennus- ja maankäyttömääräykset. Ostajan tulee ennen ostopäätöksen tekemistä tutustua alueen asemakaavamääräyksiin, kunnan rakennusjärjestykseen sekä Siuntion kunnan pohjavesialueiden suojelusuunnitelmaan.\nMelko tasainen, kevyesti kumpuileva maasto. Kangasmetsäinen kasvusto\nVesi-ilmalämpöpumppu, VILP ja varaava takka.\nEteinen, 3 makuuhuonetta, keittiö, ruokailutila, olohuone, vaatehuone, wc, kodinhoitohuone, pesuhuone ja sauna yht. 133,5m². Lisäksi tekninen tila 2,6m².\nRakennuksessa on kolme tilavaa ja valoisaa makuuhuonetta. Kahdessa makuuhuoneessa on runsaat kaapistotilat ja päämakuuhuoneen yhteydessä suuri vaatehuone. Päämakuuhuoneesta on myös käynti pesutiloihin. Pintamateriaalit: lattiat parkettia, seinät maalia.\nHulppean kokoisen, suurilla ikkunoilla ja vinokatolla varustetun olohuoneen sydän on kaunis, kiiltäväpintainen takka, joka on edustustason tyyliin varustettu teräshormilla ja suurella takkaluukulla. Erityisen näyttävän olohuoneesta tekee sen eritasototeutus muutamaa askelmaa eteistä alempana. Avaran ja valoisan olohuoneen käyttömahdollisuudet ovat kerrassaan hienot. Pintamateriaalit: lattiat laattaa, seinät maalia.\nSiuntio Kirkkonummi Inkoo Espoo Lohja Kauniainen Helsinki Vihti Raasepori Vantaa Järvenpää Hyvinkää Kerava Nurmijärvi Tuusula Sipoo Mäntsälä Karkkila Pornainen\nStörsvik Pikkala Broändagård Böle Sunnanvik Fågelvik Bollstad Siuntion asema Kokkila Nordanvik Flyt Kynnar Mörsbacka Harvs Palmgård Munks Grotbacka Myrans Gåsarv Vejans


Neljä kaupunkia – Yrttimaan aikakirja II\nViimeksi kulunut kuukausi on aika pitkälti kulunut apuraha-asioita miettiessä. Minähän olen itse mukavasti viisivuotisella taiteilija-apurahalla, joten suoranainen velvollisuuteni on sitten ollut – lotterista itse monta vuotta poissaolevana – osallistua apurahalautakuntien vertaisarviointiprosessiin. Tästä syystä on tullut myös luettua tuoretta kotimaista kirjallisuutta vähän laajemmalla haitarilla kuin tavallisesti, mistä lisää tuonnempana. Ensiksi haluan kuitenkin esitellä teoksen, joka ei ole kotimaista kirjallisuutta eikä liity suoranaisesti työasioihin – vielä. Sen lukeminen kuitenkin synnytti romaani-idean, josta ehkä kehkeytyy jotakin… joskus. Ehkä.\nAnnalee Newitz – joka suosii englanninkielen sukupuolineutraalia they-pronominia – on tuttu New Scientistin kolumnistina, mutta hän on myös tieteis- ja tietokirjailija. Hänen romaaneihinsa en ole tutustunut (täytyy pitää mielessä) ja tänä vuonna julkaistu Four Lost Cities: A Secret Hstory of the Urban Age (W. W. Norton & Co. 2021) on ensimmäinen häneltä lukemani tietokirja.\nMinulle vanhana arkeologia-wannabenä ajatus ”kadonneista kaupungeista” on tietenkin jo sinänsä hurmaava, mutta Newitzin kirjassa käy moneen kertaan selville, ettei otsikon lost tässä käänny ”kadonneeksi” vaan pikemminkin ”menetetyksi”, ehkä jopa (yhtä kaupunkia lukuun ottamatta) ”hylätyksi”. Kaikkien kirjan neljän historiallisen tai esihistoriallisen kaupungin paikka tiedettiin niiden lähiseudulla oikein hyvin, vaikka kaikista eivät eurooppalaiset tienneet mitään, ennen kuin eurooppalaisia tunki paikalle kaivelemaan, tonkimaan ja (pahimmillaan) ryöstelemään.\nKaupunkinelikosta vanhin, nykyisessä Anatoliassa (Turkin valtion alueella) sijaitseva Çatalhöyük syntyi, kehittyi ja rapistui suunnilleen puolentoistatuhannen vuoden aikana noin 7100–5700 eaa., mikä tekee siitä, sikäli kuin nykyään tiedetään, ehkä koko planeetan vanhimman kaupunkimaisen yhdyskunnan. Roomalainen Pompeiji on kaupunkikvartetista ainoa, jolle tiedetään selkeä loppu: voimakkaita maanjäristyksiä seurannut Vesuviuksen purkaus syksyllä 79 jaa., joka peitti kaupungin myrkylliseen vulkaaniseen tuhkaan. Olen itsekin nuorempana lukenut, että n. 800–1400-luvuilla jaa. nykyisen Kamputsean alueella kukoistaneen Angkorin olisi viidakkoon hautautuneena löytänyt 1800-luvulla muuan ranskalainen löytöretkeilijä, mutta tämä tieto on täyttä roskaa: vaikka paikkaa ei enää varsinaisesti voinutkaan kaupungiksi kutsua, siellä oli kuitenkin vakinaista asutusta – enimmäkseen buddhalaisia munkkeja – ja se oli Kaakkois-Aasiassa hyvinkin tunnettu ja suosittu pyhiinvaelluskohde. Enemmän tai vähemmän nykyisen St. Louisin kaupungin alueella Yhdysvaltain Missourissa sijainnut ns. Mississippi-kulttuurin suurkaupunki, Angkorin aikalainen Cahokia tavallaan katosi, sitä kutsutaan nykyään erään seudulla myöhempinä vuosisatoina vaikuttaneen intiaanikansan nimellä.\nNewitz korostaa, että neljän kaupungin synnyt tai ”tuhot” eivät olleet missään määrin yhteismitallisia. Çatalhöyükin asukkaiden esivanhemmat, ehkä isovanhempiin asti, olivat ehkä paikasta toiseen vaeltavia nomadeja tai metsästäjä/keräilijöitä, ja hän arvelee että vasta kaupunkiin asettuneet saattoivat ensi kertaa identifioitua olemaan jostakin kotoisin sen sijaan että olisivat olleet ”vain” jotakin sukua: minulle, antinationalistille, tämä ei sinänsä kuulosta kovin hyvältä kehityssuunnalta, vaikkakaan en suuremmin perusta sukulaisuuksillakaan ylvästelystä. Çatalhöyük vaikuttaa aluksi olleen jokseenkin tasa-arvoinen yhteisö, sillä kaupungin ”vanhan” itäpuolen talot ovat olleet kaikki jokseenkin samankokoisia, ahtaita savikopperoita, joihin kuljettiin katossa olevista aukoista, jotka toimivat myös tulisijojen savun poistoaukkoina. Asukkaat haudattiin omiin asuntoihinsa ja uusi talo rakennettiin entisen päälle. (Tyhjillään olevia asuntoja käytettiin myös roskiksina ja vessoina, ja vaikka tämä ilahduttaa arkeologeja, voi vain kuvitella miltä kaupungissa on aikoinaan löyhkännyt.) Myöhemmin länsipuolelle nousseessa uudemmassa osassa näkyy jo eriarvoistumista, sillä osa asumuksista on selkeästi suurempia. Tällainen meininki ei ilmeisesti tyydyttänyt kaupunkilaisia, sillä vähitellen väki häipyi omille teilleen eikä yhtä suuria taajamia syntynyt moneen tuhanteen vuoteen. (Paikalliset kyllä tiesivät paikan ja sitä on käytetty tuhansien vuosien ajan hautuumaana.) Autioitumiseen on saattanut vaikuttaa myös ilmaston muuttuminen toimeentulon kannalta epäsuotuisammaksi: viimeinen (tai viimeisin) jääkausi oli vasta pikku hiljaa hiipumassa, ja tämä aiheutti melkoisia muutoksia ilmastoon kaikkialla Maapallolla.\nAngkorissa ei ollut alun alkaenkaan mitään tasa-arvoista, ja sen suuruudenaikojen päättyminen johtui ilmastoa enemmän huonosta vesirakennustaidosta. Khmer-valtakunnan kuninkaiden hulppea ja valtavan suuri pääkaupunki rakennettiin alusta alkaen monumentiksi. Rakentamisessa pyrittiin suureen symmetriaan, mikä ei ollut tosiaankaan hyvä idea kukkulaisessa maastossa: seitsemän kilometriä pitkän suorakulmaisen tekojärven toinen pää oli yleensä kuiva vaikka toinen pää tulvi yli äyräiden. Vesi ja vesirakentaminen olivat täysin oleellisia kaupungissa, jonka elintarviketalous perustui pitkälti riisiin, suokasviin: kymmenien kilometrien alueelle leviävä kaupunki muistutti ilmeisesti pikemminkin valtavaa riisinviljelijöiden siirtolapuutarha-aluetta – jossa viljelijöiden talot jököttävät veden yllä pylväiden varassa – kuin meidän ajatustamme kaupungista. Riisinviljely vaatii myös sitä että alueelle saadaan oikeisiin aikoihin runsaasti vettä, ja tässä vesirakentaminen oli ratkaisevan tärkeässä osassa. Niin kauan kuin kanavat ja laskuojat toimivat, kaikki oli hyvin. Jos ne suunniteltiin huonosti tai niitä ei pidetty kunnolla yllä, elämisen edellytykset heikkenivät nopeasti ja, kaupungin jatkuvuuden kannalta, lopullisesti. Khmer-kuninkaat muuttivat lopulta Phnom Penhiin ja entinen angkorilaisrahvas sinne missä sai tienattua elantonsa.\nPompeiji oli jossain määrin oman aikansa Kauniainen, tyylikäs satelliittikaupunki, josta patriisit – tai pikemminkin heidän vapautettunsa – kävivät lähisatamakaupungeissa hoitamassa bisneksiä. Sillä oli – useimpien maailman kaupunkien tapaan – perin monikulttuurinen historia, sillä seudulla oli ollut vuosisatojen ajan sekä kreikkalaista asutusta – etenkin tietysti läheisessä ”Uudessakaupungissa” eli Neapolisissa, nykyisessä Napolissa – että foinikialaisia ja samnilaisia ennen kuin kaupunki lopulta liitettiin Rooman valtakuntaan. Ehkä kaupungin vaurauden vuoksi Rooma huolehti ilmeisesti varsin hyvin (ainakin varakkaampien) henkiinjääneiden toimeentulosta ja uudelleenasuttamisesta.\nCahokia on saattanut olla jossain määrin oman aikansa ja kulttuurinsa Burning Man, juhla- ja festivaalikaupunki, johon keräytyi tiettyinä aikoina paljon väkeä laajalle alueelle levinneen Mississippi-kulttuurin pienemmistä taajamista. Mutta kyllä siellä asuttiinkin, pitkään. Mitään selkeää syytä kaupungin pikkuhiljaiseen hiljenemiseen ei tunneta. Mississippi-kulttuurin ”kummunrakentajat” kuitenkin jatkoivat oloaan, eloaan ja menoaan vielä satoja vuosia muissa, pienemmissä yhteisöissä, kunnes eurooppalaismiehityksen mukana tuomat taudit, ryöstely ja muu hävitys vähitellen hautasivat entisiä temppeleitä (?), seremonioita ja/tai hautoja varten rakennetut korkeat, pyramidimaiset maakummut kasvillisuuden kätköihin 1700-luvun mittaan jaa. (Eräästä tällaisesta kummusta on muuten puhetta Howard Waldropin erinomaisessa tieteisromaanissa Vain vanhat luut.)\nNewitz ei peittele närkästystään monen muunkin arkeologin ja antropologin hampaissa olleeseen Jared Diamondiin ja tämän hyvää tarkoittaviin, mutta kaavamaisia ja heikosti perusteltuja selitysmalleja tarjoaviin populaaritiedekirjoihin. Tällä kertaa kritiikin kohteena on ennen kaikkea Romahdus (Collapse), joka selittelee kaupunkien ja kulttuurien tuhoa ilmeisesti hyvin yksioikoisilla ilmastonmuutosselittelyillä. Ei kukaan, ei Newitzkään, kiistä etteikö ilmastonmuutoksilla olisi osaa – joskus ratkaisevaakin – monissa tapauksissa, erittäin todennäköisesti siinäkin mitä ikiomalle kultturillemme tapahtuu seuraavien vuosikymmenien ja -sadan mittaan. Tämän kirjan neljästä kaupungista yksikään ei kuitenkaan ole mitenkään ”romahtanut”. ”Hiipuminen” on paljon parempi sana. Lähimmäksi ”romahdusta” pääsee Angkor, jossa ilmaston vaikutusta tehosti eliitin kyvyttömyys kaupunkisuunnittelussa.\nJos Newitzin erinomaisen luistavasti kirjoitetusta kirjasta haluaa hakea puutteita, niin ainakin tämä lukija olisi kaivannut kuvia: ympäristöä, kaivauksia, ennallistuksia, mitä vain. Sinänsä tyylikkäästi piirretyt karttaluonnokset ovat ainoa mukaan mahtunut visualisointi. Nyt lukemista joutui tuon tuostakin keskeyttämään piipahtaakseen koneella etsimässä kuvia kustakin kaupungista.\nAlunperin ajattelin käydä Four Lost Citiesiä kannattelevaa kirjapinoa läpi tässä bloggauksessa, mutta koska tekstiä on nytkin runsaasti, palaan asiaan loppuviikosta.\n6.4.2021 6.4.2021 · Kategoriassa kirjailijaelämää, kirjallisuus, kirjoittaminen, kulttuuri, sf, tieteet, ”Kaupunki” ·\n« Laatikollinen konkretiaa, vaihteeksi\nKymmenen kirjaa »


Mr. Neo: Minä\nAnu, blogin kirjoittaja ja Neon omistaja joka asuu avomiehensä kanssa Keski-Suomessa. Olen ammatiltani psykologi ja teen parhaillaan väitöskirjaani liittyen autonomisen hermoston toimintaan pariterapiassa. Lapsuuden perheessäni on aina ollut koiria ja olenkin päässyt kouluttamaan kolmea koiraa ennen Neoa - nämä olivat kuitenkin hirvikoiria ja homma jäi lähinnä temppujen opettamiseen. Yliopistossa opiskellessani pohdin kovasti "aidosti oman" tulevan koirani rotua: aluksi mietin siperianhuskya ja kävinkin katsomassa pentuja, mutta vähitellen vaaka kallistui belgianpaimenkoiriin ja erityisesti mustaan groenendael -versioon. Kaksi upeaa groenendaelia kävelivät aina asuinnurkillani ja pääsin ihastelemaan miten ne pysyivät irti metsässä omistajan vierellä! Nimimerkillä tottunut hirvikoiriin, oli vaikea uskoa.\nNeo tuli meille marraskuussa 2010 ja on ollut valopilkku elämässämme siitä asti. Minulla on myös sivutoiminen työ kehonpaino/HIIT kotitreenisivustossa http://www.intensebyanu.com/. Kannattaa testata :)


Haastattelussa pitkän linjan nostaja Pekka Taipale #kahvakuulaurheilu « Totuus löytyy raudasta\nEtusivu » rauta » Haastattelussa pitkän linjan nostaja Pekka Taipale #kahvakuulaurheilu\nHaastattelussa pitkän linjan nostaja Pekka Taipale #kahvakuulaurheilu\nYstävystyimme Pekka Taipaleen kanssa ensimmäisten suomalaisten kahvakuulakisojen aikoihin, kun hän otti yhteyttä käytyäni tekemässä ensimmäiset pohjat 2006 MM -kisoissa. Siitä lähtien meillä on ollut tapana ottaa puhelu aina ennen isoja kisoja ja niiden jälkeen, toki nykyisin harvemmin kun itse en enää ole kilpaillut mutta silti vaihdamme ajatuksia enemmän tai vähemmän säännöllisesti nostamisesta mutta myös kaikesta muusta maan ja taivaan väliltä. Pidän Pekkaa tietyllä tavalla valmentajanani kahvakuulaurheilun ja varsinkin kehonhuollon suhteen, miehellä on kokemusta ja näkemystä vaikka muille jakaa ja arvostan suuresti käymiämme yhteisiä keskusteluja vuosien varrelta. Kiitoksia Pekka haastattelusta!\n1) Me ollaan tunnettu kauan mutta kerro myös lukijoille kuka olet?\nOlen Pekka Taipale. Tänä vuonna tulee mittariin 54 vuotta.Lähestyn siis varhais keski-ikää. Olen kotoisin Porista. Muutin pääkaupunkiseudulle 1990. Nykyisin asun Mäntsälässä. Kotona minulla on vaimo ja kaksi lasta. Ammatiltani olen osteopaatti ja minulla on vastaanotto Helsingissä vuodesta 1990.\n2) Miten olet ajautunut kahvakuulaurheilun pariin?\nKahvakuulaurheilusta luin Marko Suomen blogista, jossa oli kertomus Belarussian Vlad nimisestä gireviikistä. Mies oli hyvässä kunnossa ja terve, vaikka olikin jo paremmalla iällä. Blogissa kerrottiin gireviikin tavoista treenata ja pitää itseään hyvässä kunnossa.\nKokeilin heiluria ja tempausta käsipainolla ja intuitiivisesti tunsin että tässä on vastaus siihen ,millä halusin korvata puntinoston kuntosaleilla. Tilasin itselleni 32kg:n kuulan ja aloin harjoitella sillä.Pian selvisi ,että minun pitäisi hankkia kevyempi kuula ja seuraavaksi hankin 20kg:n kuulan. Myöhemmin kuulia tuli lisää ja sitten luin Markon blogista GS –kilpailuista,jotka pidettiin Hyvinkäällä. Olin sairastellut,joten ajattelin mennä vain katsomaan kisoja ystäväni Markku Torvisen kanssa. Perillä tapasin ensikertaa Marko Suomen ja hän sai puhuttua minun nastamaan stagelle, vaikka olin edelliset viikot ollut treenaamatta sairastelun takia. Tästä alkoikin kilpaura, joka jatkuu vieläkin!\n3) Olet kilpaillut kahvakuulaurheilussa siis vuodesta 2007, jolloin tosiaan törmäsimme Hyvinkäällä Suomen kahvakuula ry:n ensimmäisissä kisoissa. Mikä kilpailemisessa viehättää?\nKilpailemisessa viehättää se koko paketti. Ensin asetetaan päämäärä.Sitten miten sinne päästään(ohjelma). Harjoittelu ja kehon/mielen kuuntelu. Miten skaalata harjoituksia tilanteen mukaan. Mentaalinen harjoittelu kilpailuun. Kisapäivänä kisalavalla pitäisi saada paras mahdollinen suoritus aikaiseksi. Itsensä ja senhetkisen kunnon ylittäminen. Hyvä tulos. Jos homma mennyt poskelleen,analysointi,miksi ? Eli, asioista oppiminen. Tavoite ohjaa progressiiviseen harjoitteluun . Kehittyminen on helppo havaita. Mikä olisi parempaa,kuin kisoissa flow tilassa ennätyksen tekeminen, yleisön antaessa kannustusta !\n4) Olit mukana ensimmäisessä kokonaisessa ulkomaan kisoihinlähteneessä joukkueessa, miten päädyit mukaan ja mitä siitä on jäänyt mieleen?\nLähdin mukaan, koska Marko sai pöllötettyä minut matkaan. Ryhmässä olivat Joni Lindfors, Marko Suomi ja minä. Matka oli jännittävä, koska minulla ei ollut mitään kokemusta vastaavista kisoista. Aluksi kaikki katselivat uusia tulokkaita kysyvin ilmein. Sitten he tajusivat, että olemme aloittelijoita ja meitä neuvottiin kaikissa asioissa. Saimme pikakursseja nostotekniikoista. Kyselyjä meidän harjoittelusta. Kun olimme tehneet tulikasteen ja käyneet lavalla, meidät oli hyväksytty “perheeseen”. Kisat olivat 2 päiväiset. Ensimmäisen päivän iltana oli grilli bileet leirintä alueella ja siellä juttelimme tulkin avulla nostajien ja tuomarien kanssa. Tulimme juttuun tuomarien kanssa ja kävimme mennyttä historiaa lävitse. Toisena päivänä kaikki morjestelivat ja kättelivät. Tempaus settimme menivät paremmin ja olimme tyytyväisiä kansainvälisten kisojen tuloksiin. Matkalla näimme muutamia MM-nostajia Ukrainasta Fedor Fuglyev, Vladimir Andreychuk. Mukana kisoissa oli veteraaneja ja junioreita. Molemmissa divisioonissa tehtiin huimia tuloksia. Veteraani Eduard Truchevits 62 v teki oman recordin tempauksessa 24kg:n kuulalla, 220 toistoa ! Fuglyev työnsi huikeat 142 ja tempaisi hurjat 210 toistoa! Sanottakoon että Marko oli paras tempaaja meistä ja sai muistaakseni 124 tai 126 toistoa 24kg:llä. Minä ja Joni taidettiin jäädä alle 100 toiston. Minun tulos taisi olla 83 tempausta.\nHyvien kisojen lisäksi jäi mieleen joukkueen porukka henki. Se oli mahtava ja kannustava. Kisoissa kaikki kannustivat meitä. Tuntui kuin olisi ollut yhtä suurta perhettä. Harvassa lajissa moninkertainen MM ja ME -mies kättelee joka kerta tavatessaan myös tällaiset aloittelijat. Kertakaikkisen mahtava kokemus.\n5) Olet nähnyt lajin suomalaisen kehityskaaren alusta lähtien, kerro vähän siitä omasta näkökulmastasi?\nAlussa oli vähän nostajia ja tekniikassa puutteita. Porukka lisääntyi hitaasti,mutta varmasti. Monia huippuja kävi kouluttamassa Suomalaisia nostamisen hienouksiin. Ensimmäinen ryhmä matkusti Ventspilssiin Latviaan saamaan IKSA valmentaja kuolutusta 2008.Pioneereina olivat :Antti Katajainen,Tuomas Mattila, Markku Torvinen, Marko Suomi ja minä. Kouluttajana oli moninkertainen MM-mies Vasili Gingo Latviasta. Myöhemmin Suomessa ovat käyneet mm.Igor Morozov, Ivan Denisov, Sergey Rudnev, Sergey Rachinskiy, Valery Federenko ym. Alussa nostaja jengi keskusteli kokemuksista, treenailivat yhdessä , jakoivat tietoa ym. Sitten tuli enemmän seuratoimintaa ja tiedon vaihto siirtyi enemmän seurojen sisälle. Mielestäni v 2012 Hyvinkään kisojen jälkeen, homma on mennyt enemmän vakavan urheilun suuntaan. Treenimäärät ovat lisääntyneen ja meininki on ollut enemmän “ammattimaista”. Ja se näkyy niiden tuloksista,jotka ovat panostaneet harjoitteluun. Mukana on enää harvoja nostajia, jotka treenaisivat vain 3 kert viikossa kuulilla. Mukana on monenlaista oheisharjoittelua lenkkeilystä, soutuun, hiihdosta pyöräilyyn. Tekniikka on myös mennyt paljon eteenpäin. Nykyisin meillä on monia hyviä valmentajia, jotka pystyy opettamaan hyvää nostotekniikkaa ja tekemään myös harjoittelu ohjelmia. GS -seurojakin löytyy ympäri Suomea. Nyt on huomattavasti helpompaa aloittaa GS -harrastus,kuin v 2007. Kehityksen kannalta nykyinen suunta on oikea, joskin itse jään kaipaamaan alkuajan “me henkeä”, jota nykyisin ei juuri näe.\n6) Olet ollut lajin parissa tunnettu ”mobbauksen” ja yleensäkin kehohuollon puolestapuhujana. Miksi näin on ja mitä etuja mobbauksesta on nostajalle?\nSyy, miksi puhun mobbauksesta ja kehonhuollosta johtyy kahdesta syystä. Itselläni on 28v kamppailulajien jälkeen monia vammoja, jotka hoitamattomana haittaavat elämää ja harjoittelua. Kahdesti leikattu polvi, ohjaa minua huoltamaan kroppaa, jotta pystyisin treenaamaan ilman isoja epäsymmetrioita. Toinen syy on se että olen osteopaatti ja ajattelen urheiluakin osteopaatin näkökulmasta. GS tuo minulle suoritus kykyä ja kehonhuolto terveyttä. Alkuperäisen idean sain Markon blogin artikkelista, jos Vlad niminen gireviikki teki aamuisin Amasovin liikkeet(mobbaus), ui ulkona ja treenasi 5 kertaa viikossa. Kehonhuolto pitää jumit poissa ja mahdollistaa nopeamman palautumisen. Koordinoi raajojen ja kehon liikkeet ja opettaa tuntemaan paremmin oman keskilinjan.Se taas parantaa tasapainoa ja voimantuottoa. Mobbaus tuo synoviaalinesteen (kehon öljyn) kierron nivelille. Eli lämmittää, ravitsee ja poistaa kuonat nivelistä. Parasta ehkäisyä nivelten kulumille !\n7. Mitkä ovat omat tavoitteesi lajissa ja treenissä yleensä?\nTavoitteksi lajissa laitoin alkumetreillä sellaisen haaveen, että 24kg:llä menisi 100 työntöä ja 200 tempausta . Toinen oli se että voittaisin joskus veteraanien MM-kisoissa kultaa ! Jälkimmäinen jo saavutettu ja ensimmäiseen tavoitteeseen voisi olla mahdollisuudet,jos pystyisi treenaamaan ½ vuotta kunnolla .\nTreeneissä päämääränä olisi oppia parempaa tekniikkaa ja kehittyä progressiivisesti. Kaiken pitäisi tapahtua niin,etten hajoittaisi itseäni tai treenaisi itseäni ylikuntoon. Yritys pysyä terveenä vielä vanhanakin ja nauttia elämästä ja treeneistä .(yli 75 vuotiaana) 🙂\n8) Liikunta ja terveys. Millainen liikunta mielestäsi tukee terveyttä? Voiko urheilu tai kilpaileminen olla terveellistä?\nMonipuolinen liikunta ja urheilu voivat tukea terveyttä. Sen pitää myös olla oikein annosteltuna. Kilpailemisessa vaarana haluta liikaa tuloksia ja siksi treenata liikaa. Milloin on liikaa treenannut ? Silloin kun alkaa tulla vammoja tai keskushermosto alkaa olla ylirasittunut ja uupunut. Liikunnassa olisi hyvä olla mukana paljon kehon huoltoa, jolla ennaltaehkäistäisiin monia rasitustiloja ja vammoja .Sillä varmistettaisiin terveydellinen vaikutus kokonaisuuteen.\nUrheilu ei automaattisesti merkitse terveyttä. Tutkimukset tukevat ajatusta ,että kevyt liikunta/hyötyliikunta lisää elinikää. Ammatti urheilu ei lisää elinikää. Rasitus on sillä tasolla liian kovaa ja liian useasti.\n9) Ollaan usein juteltu kanssasi käsitteestä ”minimal dose”. Mitä tarkoitat sillä?\nOn olemassa sanonta: only dose make the poison ! Eli kaikkia pitäisi olla sopiva määrä. Minimal dose on mielestäni ajatus siitä,mikä olisi pienin mahdollinen määrä ,mutta kuitenkin niin että päämäärä tulisi saavutetuksi ! Harrastelijalle erittäin hyvä filosofia ! Jos päämääränä pysyä kunnossa, niin miksi treenata 2 kertaa päivässä,jos kerta päivässä riittää siihen ! Sama prinsiippi toimii hoitamisessa,syömisessä,juomisessa,treenaamisessa jne. Kaikki asiat jotka menevät yli optimipisteen, alkavat vaikuttaa myös negatiivisesti. Eli pääsääntöisesti pyritään optimimäärään , ei maksimi määrään. Joskus optimimäärä voi olla maksimimäärä ! Joskus ! Minimal dose ajatus aktivoi tekemään asioita paremmin, ei enemmän. Ajatus vapauttaa aikaa,energiaa muuhunkin asioihin. Monilla arjessa perhe,työ,opiskelu,treenit ym joten minimal dose ajatus jättää aikaa muihin tärkeisiin asioihin. Treenissä helpompi välttää ylikunto. Vaikeutena kilpailijoilla on hahmottaa, mikä määrä olisi riittävä ? Uskon että ikää myöten monella urheilijalla tulee kokemuksen kautta ymmärrys minimal dosesta. Jää pois turha hötkyily ja koohotus. Monet urheilijat,taiteilijat,hoitajat ja kokit alkavat kokemuksen myötä yksinkertaistaa tekemisiään ja sitä myöten lähestyvät minimal dosea.\nBy Marko Suomi in rauta on 26.05.2014 .\n← Tolstoi oli terveysliikunnan ytimessä #kahvakuula #kirjat\tKahvakuulaharjoittelu, aloittelijan opas #kahvakuula →


Lähes kolmasosa pk-yrittäjistä kertoo palkkaavansa kesätyöntekijöitä - tarjolla 100 000 kesätyöpaikkaa]Yrittajat.fi\n13.04.2018 - 11:02\n28 prosenttia pienistä ja keskisuurista yrityksistä kertoo palkkaavansa kesätyöntekijöitä. Kesätyöpaikkoja on tarjolla ok-yrityksissä noin satatuhatta.\nKantar TNS kysyi Suomen Yrittäjien pyynnöstä yli tuhannen pk-yrityksen edustajalta, aikovatko yritykset palkata kesätyöntekijöitä. Lähes kolmasosa siis aikoo. Näistä 52 prosenttia aikoo palkata kahdesta viiteen työntekijää ja 39 prosenttia yhden työntekijän.\n– Keskimäärin näihin yrityksiin otetaan yhdestä kolmeen kesätyöntekijää, joten pienet ja keskisuuret yritykset ottavat töihin noin 100 000 määräaikaista työntekijää kesän aikana, Suomen Yrittäjien ekonomisti Petri Malinen laskee.\n– Yksinyrittäjät palkkaavat noin 18 000, muut mikroyritykset noin 41 000 sekä pienet ja keskisuuret yritykset noin 41 000 kesätyöntekijää.\n11 prosenttia kyselyyn vastanneista ei kyselyhetkellä helmi-maaliskuussa vielä tiennyt, tarvitaanko kesätyöntekijöitä.\nTeollisuudessa eniten kesätyötä\nTeollisuusyrityksistä peräti 48 kertoo tarvitsevansa kesätyövoimaa. Rakentaminen tulee toisena 38 prosentilla. Kaupan alan yrityksistä 33 prosenttia ja palveluyrityksistä 22 prosenttia kertoo tarjoavansa kesätyöpaikkoja.\nSuomen Yrittäjät mukana Vastuullinen kesäduuni -kampanjassa\nSuomen Yrittäjät on jälleen mukana Vastuullinen kesäduuni -kampanjassa. Mukaan lähtevä yrittäjä pääsee kehittämään kesätyöprosesseja ja esimiestyötä tutkimustiedon ja nuorten omien kesätyökokemusten pohjalta sekä työnantajien yhteisissä, maksuttomissa seminaareissa. Yrittäjä saa Vastuullinen kesäduuni -logon sekä kampanjamateriaalit käyttöön. Samalla työnantajat pääsevät osallistumaan Vastuullinen kesäduuni 2018 -kilpailuun, jossa palkitaan parhaat kesätyönantajat.\nYrittäjägallup selvittää Pk-yrittäjien mielipiteitä ja näkemyksiä ajankohtaisista aiheista.\nKantar TNS toteutti tutkimuksen monimenetelmätutkimuksena, jolloin osa vastaajista osallistui tiedonkeruuseen Gallup Forum -internetpaneelin kautta ja osa sähköpostikyselyllä.\nTutkimukseen vastasi yhteensä 1015 yrityksen edustajaa. Yhdistetty, eri lähteistä kerätty aineisto vastaa henkilöluokan ja toimialan perusteella varsin hyvin perusjoukkoaan ja näin tulokset voi yleistää edustamaan suomalaisia pk-yrityksiä\nTiedonkeruu tehtiin helmikuun 2018 viimeisellä viikolla ja maaliskuun ensimmäisellä viikolla.\nTulosten luottamusväli on kokonaistuloksen osalta +- 3,1 prosenttiyksikköä.\nekonomisti Petri Malinen, Suomen Yrittäjät,\nkesätyö kesätyöpaikka Vastuullinen kesäduuni\nSuomen Yrittäjissä aloittaa maahanmuuttajayrittäjäverkosto\nFacebook ja Suomen Yrittäjät yhteistyöhön\nNäin vaikutimme yksinyrittäjien puolesta 2018


Testit paljastavat: Nokia 9 -huippupuhelimesta tulossa useampia eri versioita - Lifestyle - MTV.fi\nTestit paljastavat: Nokia 9 -huippupuhelimesta tulossa useampia eri versioita\nLifestyle > Digi Julkaistu 02.06.2017 15:45\nKovin paljoa Nokia 9:n tekniikasta ei tosin jäänyt pimentoon enää Frandroid-sivuston päästyä kokeilemaan muodot vielä piilottaneella suojakuorella varustettua puhelinta jo parisen viikkoa sitten.\nNokia 9:ään liittyviä mallikoodeja ovat ainakin TA-1004 ja TA-1012. Kyse pitäisi olla puhelimen yhdellä ja kahdella SIM-korttipaikalla varustetuista versioista.\nMielenkiintoisesti GeekBenchissä puhelin on tavattu myös sekä 4 että 8 gigatavun RAM-käyttömuistilla varustettuna. Kovin montaa 8 gigatavun RAM-muistilla varustettua puhelinta ei ole edes vielä ylipäänsä julkistettu, mutta pikku hiljaa niitäkin alkaa olla tulossa markkinoille.\nFrandroidin ja AnTutu- ja GeekBench-paljastusten myötä Nokia 9:n teknisistä ominaisuuksista tiedetään nyt:\n4 tai mahdollisesti myös 8 gigatavua RAM-muistia\nVielä ei tiedetä, milloin HMD Global aikoo Nokia 9:n julkistaa. Sen lisäksi luvassa on myös muita uusia Nokia-puhelimia, todennäköisesti myös Nokia 7 ja Nokia 8.\nHiljattain verkkoon vuotaneella videolla nähtiin rinnakkain neljä puhelinta. Vasemmalla rivistössä esiintyvä kaksoiskamerapuhelin on toistaiseksi mysteeri, kuten myös sen vierestä löytyvä puhelin.\nNokia on jo käyttänyt puhelimiaan viranomaistesteissä Venäjällä sekä hakenut EU:ssa mallisuojaa niiden designille. Kaikesta päätellen puhelinten julkistus siis vääjäämättä lähestyy.\nEnsimmäiset jo julkistetut Nokia-älypuhelimet Nokia 3, Nokia 5 ja Nokia 6 ovat tulossa myyntiin kesäkuun aikana. Nyt odotellaan jo myös sitä, koska on niitä seuraavien vuoro.\nÄlypuhelinten pikalataus nopeutuu yhä: akku tyhjästä puolilleen alle vartissa Viranomaiselta varoitus kiertävistä sähköposteista ja tekstiviesteistä: Suomalaisten tietoja kalastellaan nyt aktiivisesti


Prahasta Berliiniin junalla | TravelBird\nPraha & Berliini\nCurrywurstia ja ranskalaisia Berliinissä\nJohn Lennon -seinä Prahassa\nCheckpoint Charlie Berliinissä\nVietä seuraava lomasi Prahan ja Berliinin nähtävyyksiä koluten sekä mukavasta junamatkasta kaupunkien välillä nauttien.\n2 tai 3 yön majoitus Prahassa ilman aamiaisia\n2 tai 3 kolmen yön majoitus Berliinissä aamiaisineen\nPullo viiniä Prahan hotellilla\nTervetuliaisjuoma Berliinin hotellilla\nNäet hotellitiedot varausvaiheessa\nLento lentokentältä Helsinki lentokentälle Praha ja lentokentältä Berliini lentokentälle Helsinki\nVaratessasi matkaasi ja matkapäiväsi valittuasi näytämme hotellit, joissa majoitut.\nTervetuloa Prahaan! Tšekin pääkaupunki on pullollaan kiinnostavaa koettavaa. Jokaisen kulman takana odottaa jotain uutta nähtävää tai vähintäänkin viehättävä kahvila tai ravintola. Kävele pitkin UNESCOn maailmanperintölistallekin kuuluvan vanhankaupungin katuja ja pysähdy ihmettelemään maailman … Lue lisää\nPäivä 3 & 4: Kiehtova Berliini\nMatka Prahasta Berliiniin taittuu mukavasti junalla, jossa on myös viihtyisä ravintolavaunu. Junan saapuessa Saksan hurmaavaan pääkaupunkiin Berliiniin suuntaa ensin hotellillesi jättämään matkatavarasi huoneeseesi ja lähde sen jälkeen heti tutustumaan kaupungin tarjontaan. Käy katsomassa komeaa… Lue lisää\nKahden kiehtovan kaupungin koluamisen lisäksi pääset tällä matkalla kokemaan myös mukavan junamatkan. Raiteet Prahasta Berliiniin kulkevat mahtavissa maisemissa, joten varaa kamera kättesi ulottuville. Näet ikkunasta muun muassa vehreitä laaksoja, hurmaavia pikkukyliä ja Sächsische Schweizin kansallispuiston kauniita maisemia. Nojaa siis taaksepäin penkissäsi ja nauti näkymistä!\nJuna lähtee Prahan päärautatieasemalta klo 9.30 ja 12.00 väillillä. Matka Berliiniin kestää noin 4 tuntia.\n€ 75,00 - € 103,00\nJunamatka Prahasta Berliiniin kestää noin 4 tuntia. Arvioitu lähtöaika on klo 9.30 ja 12.00 välillä. Saat tarkemman aikataulun sekä junalippusi matka-asiakirjojen mukana.


Kansainvälinen Aalto | Aalto-yliopisto\nVahvistamme Aallon kansainvälistymistä lujittamalla ja laajentamalla kumppanuusverkostoamme maailman johtavien yliopistojen ja merkittävien verkostojen avulla ja kehittämällä palvelujamme yhä monimuotoisemmalle yhteisöllemme sekä sidosryhmillemme.\nKansainvälistymisellä on merkittävä rooli yliopiston nousussa kohti maailmanluokkaa, ja se avaa mahdollisuuksia rakentaa kestävää tulevaisuutta, kehittää uudenlaisia ratkaisuja maailman suurimpiin haasteisiin sekä vahvistaa Suomen kilpailukykyä ja uudistaa yhteiskuntaamme.\nKansainvälinen toimintapa kuuluu olennaisesti yliopistoomme. Kehitämme palvelujamme ja toimintaamme monimuotoisen yhteisömme tarpeisiin.\nTuemme ja kehitämme\nOpetuksen ja oppimisen kansainvälistymistä\nOpiskelijoiden ja henkilökunnan kansainvälistä liikkuvuutta\nKansainvälisiä strategisia akateemisia kumppanuuksiamme\nHenkilöstön kansainvälistymistä sekä ulkomaisen henkilökuntamme integrointia Suomeen ja Aaltoon\nAallon kansainvälistä näkyvyyttä\nAalto on sijalla 35 maailman kansainvälisimpien yliopistojen listalla. (Times Higher Education 2021)\nMeillä on yli 500 vaihto-opiskelun mahdollistavaa yliopistokumppania yli 80 maassa. Kaikki Aallon liikkuvuuskumppaniyliopistot löytyvät kartalta.\nAalto-yliopistossa on professoreja yli 40:stä ja opiskelijoita yli 100 maasta.\nKansainvälinen Aalto lukuina\nKansainvälisen henkilökunnan ja opiskelijoiden määrä on vahvassa kasvussa. Luvut kuvastavat kasvua vuodesta 2010 vuoteen 2020:\n25 % kansainvälisiä professoreita\n24,7 % kansainvälisiä maisterintutkinnon opiskelijoita\n37 % kansainvälisiä tohtoritutkinnon opiskelijoita\nTutkinto-opiskelijamme tulevat ensisijaisesti Kiinasta, Vietnamista, Intiasta, Venäjältä ja Iranista. Vaihto-opiskelijamme tulevat enimmäkseen Saksasta, Ranskasta, Italiasta, Espanjasta ja Kiinasta. Aallon opiskelijoiden suosituimmat vaihto-opiskelumaat ovat Ruotsi, Singapore, Saksa, Italia ja Ranska.\nMonet yksiköistämme ovat kansainvälisesti suuntautuneita ja tarjoavat lukuisia yhteistyömahdollisuuksia opetuksen, tutkimuksen, yrittäjyyden, kestävän kehityksen ja innovaatioiden aloilla.\nAalto Design FactoryAalto Design Factory on tuotekehityksen tutkimus- ja oppimisympäristö, joka edistää tieteidenvälistä ja ongelmalähtöistä oppimiskulttuuria.\nAalto Global Impact (AGI)AGI edistää Aalto-yliopiston globaaliin kestävään kehitykseen liittyvää tutkimusta ja opetusta.\nAalto Ventures Programme (AVP) Aalto Ventures Program on Aalto-yliopiston yrittäjyyskoulutusohjelma.\nAalto Startup Center on Aalto-yliopiston yrityskiihdyttämö.\nTongjin yliopiston Shanghai International College of Design and Innovation. Kumppanuuden painopiste on design-koulutuksessa.\nNordic 5 Tech -verkosto muodostuu viidestä pohjoismaisesta tekniikan alan johtavasta yliopistosta. Aallon lisäksi mukana on Kungliga Tekniska Högskolan Tukholmasta, Chalmers-yliopisto Göterborgista, Dansk Teknisk Universitet Kööpenhaminasta sekä norjalainen NTNU. Verkoston viisi maisteriohjelmaa sekä eri alojen työryhmät muodostavat verkoston ydintoiminnan.\nIIT Indian Institutes of Technology.\nRuokaa ajatuksella – Singaporen hawker centre -ruokakeskukset yhteistyöhankkeen tarkastelussa\nSingaporen perinteiset hawker centre -ruokakeskukset valikoituivat tutkimuskohteeksi Aalto-yliopiston ja Singapore University of Technology and Design (SUTD) -yliopiston yhteishankkeessa.\nAalto-yliopisto vie maailmalle ilmaisen, kaikille avoimen startup-yrittäjyyden verkkokurssin\nVain 14 % suomalaisista opiskelijoista uskoo, että korkeakoulut antavat riittävät valmiudet yrittäjyyteen. Aalto-yliopisto julkaisi tänään kaikille avoimen Starting Up -kurssin, joka on kehitetty yhteistyössä opiskelijoiden ja eurooppalaisen startup-yhteisön kanssa.\nUusi yhteistyöverkosto rakentaa Pohjoismaista globaalia tekoälyosaamisen keskusta\nVerkoston perustavat Suomen, Ruotsin, Norjan ja Tanskan johtavat tekniikan yliopistot.\nAalto-yliopisto toteuttaa Eurooppalaiset korkeakoulut -pilotin\nEuroopan komission rahoittamassa UNITE!-allianssissa on mukana seitsemän yliopistokumppania.\nNearly 3 million euro Erasmus Mundus funding for Information Security master’s programme\nKansainvälinen Aalto – Yhteystiedot\nKansainvälisen Aallon palveluissa työskentelevien asiantuntijoiden yhteystiedot.


LIIKENNE- JA VIESTINTÄVALIOKUNNAN MIETINTÖ 3/2006 vp\nLiVM 3/2006 vp - HE 152/2005 vp\nEduskunta on 11 päivänä lokakuuta 2005 lähettänyt liikenne- ja viestintävaliokuntaan valmistelevasti käsiteltäväksi hallituksen esityksen laiksi sähköisen viestinnän tietosuojalain muuttamisesta (HE 152/2005 vp).\nEduskunnan päätöksen mukaisesti perustuslakivaliokunta on antanut asiasta lausunnon (PeVL 53/2005 vp), joka on otettu tämän mietinnön liitteeksi.\nylitarkastaja Juhani Porthan, sisäasiainministeriö\nSähköisen viestinnän tietosuojalakia muutetaan siten, että tarkoituksena on mahdollistaa viranomaisten hätätiedotteiden ja muiden viranomaistiedotteiden välittäminen tekstiviestillä tai muutoin sähköisillä kohdeviestintäpalveluilla matkaviestinverkoissa. Tällä hetkellä sähköiset hätätiedotteet ja muut viranomaistiedotteet välitetään vain yleisissä joukkoviestintäverkoissa, kuten radiossa ja televisiossa. Teleyritys on velvollinen välittämään kohdennetun viranomaistiedotteen, jos tiedote tulee välitettäväksi hätäkeskukselta, meripelastuskeskukselta tai meripelastuslohkokeskukselta. Kohdennetun hätätiedotteen välittämisestä päättää pelastus-, poliisi- tai rajavartioviranomainen taikka Säteilyturvakeskus tai Ilmatieteen laitos toimialallaan. Muun kohdennetun viranomaistiedotteen välittämisestä päättää toimivaltainen ministeriö. Laki on tarkoitettu tulemaan voimaan 1.4.2006.


Jörn Donner taas isänsä jalanjäljillä — Jorma Melleri\nSamaa aikaa käsitteli myös Jörn Donnerin idean pohjalta vuonna 2007 valmistunut elokuva Raja 1918, jonka päähenkilön esikuva oli rajamaan komendantti Kai Donner. Elokuvan ohjasi Lauri Törhönen ja tuotti Jörn Donner. Isänsä kuollessa 1935 Jörn oli kaksivuotias.\nVesi on verta sakeampaa -romaani on rakkaustarina, kolmiodraama, jonka päähenkilöt ovat venäjänjuutalainen Alexander, suomalainen Anna ja rajamaan komendantti Karl.\nKun Alexander pakenee Pietarista Rajajoen yli uimalla Suomen puolelle jääneeseen huvilaansa, häntä vastassa on nuori nainen (Anna) ase kädessä. Heidän välilleen syntyy nopeasti rakkaussuhde, jonka taustalla komendantti Karl pelaa omia pelejään. Ristiriitainen Karl on kirjan mielenkiintoisin henkilö.\nSekä todelliset että kuvitteelliset rajat kiehtovat Donneria. Karjalankannas, rajamaa, oli erityistä seutua sisällissodan jälkeen. Rajan molemmin puolin vähemmistöillä oli hankala asema, voittajat sanelivat elämän ehdot eikä hävinneiden osa ollut häävi.\nRakkaustarinan varjossa Donner kuvaa vaarallista aikaa, jota leimasivat väkivalta, pelko ja viha. Toiset tapettiin, toiset jäivät henkiin, kaikki olivat peloissaan ja rakkaudet epätoivoisia.\nDonner ei ehkä ole enää parhaimmillaan intohimoisten rakkaussuhteiden kuvaajana. Annan ja Alexanderin rakkaustarinan kuvaus vaikuttaa paikoin väkinäiseltä, mutta kun kuulin, että Donner kaavailee tämänkin kirjan pohjalta elokuvaa, ymmärsin yskän. Elokuva tarvitsee rakkautta.\nHuomiota kirjassa herättävät pitkät suorat lainaukset, jotka tekevät kirjasta sekavan. Donner lainaa mm. Tito Collianderin kirjaa Aarnikotka, poliitikko ja toimittaja K. N. Rantakarin päiväkirjoja Viipurista, mistä ovat myös lainaukset toimittaja Gunnar Mörnin päiväkirjasta.\nIsäänsä Jörn Donner on etsinyt paitsi romaaneissaan myös muissa kirjoissaan. Hän kirjoitti taannoin erinomaisen raporttikirjan Isän jalanjäljillä, jonka lähtökohtana olivat Kai Donnerin tutkimusmatkat Siperiaan.\nKun Jörn Donner täyttää 85 vuotta, on jälleen luonteva kohta arvioida hänen pitkää uraansa. Hän on ollut elokuvaohjaaja ja elokuvabyrokraatti, näyttelijä ja kirjailija, poliitikko monessa puolueessa sekä diplomaatti ja paljon muuta. Jörn Donnerin suurin rooli on kuitenkin Jörn Donner.\nMutta ei kai Donner itseään tarkoita, kun hän kirjoittaa uudessa romaanissaan: ”Alexanderista ei tullut koskaan todella menestyksekästä millään alalla, kirjallisuuden, elokuvien, teatterin tai journalismin parissa, hän ei tuntunut kunnolla tietävän mikä oli hänen työnsä ydin. Eloonjääminen oli tärkeintä.”\nJa toisaalla: ”Katkelmat hänen elämäntarinastaan ovat kiinnostavampia kuin hänen kirjoittamansa kirjat.”\nMinun silmissäni Donner on ennen kaikkea tuottelias ja kiinnostava kirjailija. Hänen tuotantonsa parhaita, parempia kuin romaanit, ovat raporttikirjat, joiden huippua edustavat raportit Tonavalta ja Berliinistä. Uudessa romaanissakin on raporttikirjan aineksia erityisesti vuoden 1918 Viipurista.\nJörn Donner on harvinainen ilmiö. Harva 85-vuotias voi sanoa niin kuin Donner, että muiden kiireiden vuoksi hän aikoo pitää seuraavaksi sapattivuoden romaanikirjailijan töistä.\nIlmari Schepel 4.2.2018 09:49\nJörn on harvinainen ilmiö, myös isänä...pisteet laskivat roimasti (lue Hesarin kuukausiliite, 3.2.2018). Nolo "päätös" uralle. Joko mies on todella dorka tai sitten vanhuus teki tepposet.\nHannu Rautomäki 4.2.2018 18:30\nJörn on aina tehnyt, mitä on halunnut, muut ovat tehneet mitä osaavat.\n"Jörn Donnerilla on kuusi lasta, joista vain kahdelle nuorimmalle hän on ollut isä.\nKahteen ensimmäiseen hän katkaisi yhteyden lasten äidin takia, ja kahta seuraavaa hän ei halunnut tavata, koska nämä olivat vahinkoja, Donner sanoo."\nTuomo Kokko 4.2.2018 23:33\nKun Jörn Donner täytti 80, teki Saska Saarikoski hänestä jutun Hesariin. Kirjoittaja luetteli kohteensa pitkän ja komean cv:n ja totesi, että noilla näytöillä ja tuossa iässä Donner on - vapaa.\nMeidän "pisteillämme" Jörkka ei toden totta tee yhtään mitään. Se miksi hänen suhteensa omiin lapsiin on ollut niin kehno, selittyy pitkälti nuoren Rafael Donnerin sanoilla isästään:\n"Jörn on olosuhteiden vanki. Hänen isänsä kuoli, kun Jörn oli kaksi. Hän ei ole koskaan ymmärtänyt, mikä isän rooli on ---."\nJuhani Vehmaskangas 4.2.2018 11:54\nDonnerista on venhemmiten tullut fiksumpi: http://www.iltalehti.fi/viihdeuutiset/201802042200...\nJuha Kuikka 4.2.2018 13:16\nOnko Donner kirjoittanut tuon kirjansa suomeksi vai onko se käännetty?\nJorma Melleri 4.2.2018 13:24\nKäsittääkseni Donner on kirjoittanut kaikki kirjansa ruotsiksi. Tämän on käsikirjoituksesta suomentanut Kari Koski.\nJuha Kuikka 4.2.2018 13:54\nJörn Donner on siis syntynyt Runebergin päivänä kuten rakas pikkuveljenikin (rauha hänen muistolleen).\nJukka Konttinen 4.2.2018 23:02\nKunpa Donner olisi kiinnostunut lapsistaan yhtä lailla kuin isästään. Jos toteaa ettei omiin lapsiin tarvitse pitää yhteyttä koska ovat "vahinkoja".\nMeni maku koko ukosta. Ylimielinen epähumaani äijä.\nJuhani Vehmaskangas 4.2.2018 23:37\nMielestäni Donner on aina ollut "vähä".\nJuha Kuikka 5.2.2018 09:18\nJoskus 70 -luvulla tuli TV:stä Ruotsin TV:n tuottama paneelikeskustelu, jossa pöydän ympärillä oli mm. pääministeri Olof Palme ja silloin Ruotsissa työskennellyt Jörn Donner.\nEn muista mistä asiasta oli kysymys, mutta spektaakkeli Donnerista nojaamassa veltosti taaksepäin tuolissaan jalat kenkineen nostettuina pöydän kulmalle ja syvään savukettaan imien silmät puoliummessa Palmelle mumisten: "Men hör du Olof ...", on kuitenkin syöpynyt muistikuvaani lähtemättömästi.\nHeikki Rönkkö 5.2.2018 10:12\nDonner toimii kuin entinen pappi joka sanoi, että "älä tee niinkuin minä teen, vaan niinkuin minä opetan". Nuori pappi tekee niinkuin opettaa.\nYhden totuuden jälkeinen aika syntyy kipuillen. Veri on vettä sakeampaa.


Kuukauden idea: Virkisty aktiivisesti – reipas syysloma perheen kesken - Pohjois-Karjalan Osuuskauppa\nKuukauden idea: Virkisty aktiivisesti – reipas syysloma perheen kesken\nUlkoilmaihmiseksi voi ryhtyä ilman kalliita varusteita ja telttayöpymistäkin. Reipas koko perheen luontoloma muuttuu luksukseksi, kun lisäät komboon hotellimajoituksen.\nRuskakausi on parhaimmillaan juuri nyt – on ulkoilun aika! Vaan tiesitkö, että ulkoilmaihmiseksi voi ryhtyä ilman kalliita varusteita ja telttayöpymistäkin? Miltä kuulostaisi reipas päiväretki, joka huipentuu hotellihuoneen pehmeisiin lakanoihin pujahtamalla?\nRuska-aika on täällä – pohjoisessa se on parhaimmillaan syyskuun viimeisillä viikoilla, kun taas Etelä-Suomessa näyttävimmästä väriloistosta nautitaan vielä lokakuun alussa. Suuntaa koko talviloman mittaiselle ruskaretkelle pohjoiseen – tai jos aika on kortilla, lähde hotelliyöpymiseen huipentuvalle miniluontoretkelle vaikka omassa kotikaupungissa!\nSokos Hotellit sijoittuvat hyvien yhteyksien ääreen. Niistä voikin nopeasti suunnata lähimmille ulkoilualueille, oli sitten keskellä eteläistä kaupunkimaisemaa tai pohjoista talvilomakeskusta. Sukella suin päin keskelle syvintä ruskaa suuntaamalla Leville, Kolille tai Kuusamoon. Näissä kohteissa ei tekemistä tarvitse juuri miettiä, sillä luontoa löytyy silmänkantamattomiin.\nPääkaupunkiseudulla näkemisen arvoisia ulkoilualueita ovat esimerkiksi Sipoonkorven kansallispuisto, Vanhankaupungin lähistöllä sijaitseva Lammassaari sekä Uutelan ulkoilualue. Turussa loistavia retkeilyreittejä löytyy Ruissalosta ja Kouvolassa sijaitsee kaunis Niivermäen luonnonsuojelualue.\nEväät mukaan ja luonnon äärelle\nTäydellinen kaava retkeilypäivälle syntyy lämpimistä ulkoiluvaatteista ja hyvistä eväistä. Reitin pituus kannattaa arvioida myös perheen pienemmille sopiviksi, ja usein ulkoilualueilta löytyykin eri pituisia reittivaihtoehtoja. Muista pakata kamera mukaan! Perheen ja ystävien kanssa ikuistettuihin hetkiin on mukava palata uudestaankin.\nPitkän päivän päätteeksi on mukava piipahtaa kupilliselle kuumaa kaakaota. Illallinen on helppo nauttia tunnelmallisesti hotellin ravintolassa, josta pääsee sopivasti väsymyksen yllättäessä nopeasti kömpimään hotellihuoneeseen. Löydät kohteesi kahvilat ja ravintolat helposti Raflaamon ravintolahausta.\nHotellista puitteet täydelliseen rentoutumiseen\nKun päivät kuluvat erilaisten aktiviteettien parissa, kannattaa illat ja aamut pyhittää täydelle rentoutumiselle. Ruhtinaallinen aamiainen sänkyyn tarjoiltuna tai rentouttava vaahtokylpy vilkkaan päivän jälkeen – kyllä kiitos!\nOnnistuneesta lomasta kertovat myös täyteen ladatut akut. Hotellin pehmeä sänky luokin täydelliset olosuhteet rentouttaville yöunille. Aamuun on hyvä herätä, kun tiedossa on hotellin monipuolinen ja ravitseva aamiainen – mieltymystesi mukaan joko buffetissa nautittuna tai suoraan huoneeseen tarjoiltuna.\nPerheen pienimmille hemmottelussa on kyse yksinkertaisista asioista ja vanhempien kanssa vietetystä kiireettömästä ajasta. Jos kuitenkin haluat tarjota pienille seikkailijoille hieman ekstraa luontoretken kylkeen, kannattaa harkita esimerkiksi yhdessä vietettyä kylpyläpäivää. Kun takana on sekä ulkona reippailua että villejä vesileikkejä, uni tulee illalla varmasti!


SleepRepair content provexin Tietoa meistä TietosuojakäytäntöNoin lyhyestä kuurista ei kuitenkaan pitäisi aiheutua mahahaavaa. Koostuu lesitiiniä, pellavansiemenöljy, purasruoho, kookosöljy, ja enemmän. Treenata yksityisen fysioterapeutin ohjauksessa ensin lantionpohjan lihaksia, hiljalleen myös poikittaista vatsalihasta ja vinoja vatsalihaksia. Neutraaleihin hiilihydraatteihin kuuluva sokeri muuttaa nauttijansa käyttäytymistä addiktion suuntaan, ei varmaankaan ole ihan sama mistä lähteestä ne kalorit tulee. Monirakkulatauti ja kohdun fibroma tunsi epämiellyttävää vatsakipua. Sigmund näkemyksen mukaan terve ihminen kykenee rakastamaan ja tekemään työtä. Maksa väsyy, jomotus ja aristus paikantuvat ylävatsan oikealle puolelle.\nOlen tosiaan kaksinkerroin ja hyvä kun henkeä saa vedettyä kivulta. Tutkittiin tarkoin kapselikuvausta myöten ja mitään ei löytynyt syyksi. Ainakin vielä sisälläni kasvaa katkaravun näköinen ja kokoinen unelma. ;R pF Oli pehmeää ja samalla alavatsaa vihloi niin että ponnistaminen oli kivuliasta. Sen vuoksi energiavajaus kannattaa saada aikaan keventämällä ruokavaliota, ei pelkällä liikunnalla. Ihminen voi kiintyä järjestelmään niin, että se imuroi pois kaikki poikkeavuudet, ja sellainen on hyvin vaarallista. Syöminen pitää olon energisenä ja ylimääräisiä herkkuhimoja ei pääse syntymään. Liitoskipuja minulla on ollut myöskin paljon ja koviakin välillä. Korvakipu, johon liittyy yleistilan laskua, kiertohuimausta vuoroasi päivystyksellisen hoidontarpeen arviointiin. Pakotti minut lupaamaan, että vuoden verran vain olen ja palaudun kunnolla ennen kuin ryhdyn edes suunnittelemaan että mitäs seuraavaksi. Koostuu ulosteesta ja niistä sivutuotteista, jotka on puhdistettu ruoasta, juomasta ja ottamistasi lääkkeistä, sekä vedestä, bakteereista, ympäristömyrkyistä ja muista elementeistä. Ole yksi kymmenestä, mutta olkoon voima kanssanne siskot. Mikäli alaselkäoireet jatkuvat, fysioterapialla voidaan vaikuttaa lannerangan asentoon ja liikkuvuuteen erilaisin tekniikoin.\nLääkäri ei kerro tätä, sillä hän ei halua murskata potilaan toivoa what is a breast augmentation https://www en-au. breastenlargementxxl48 eu potilaan toiveita ei voi tietää, ellei niitä kysy. Keinoja laihduttaa ovat ruokavalion muuttaminen, liikunnan lisääminen, laihdutuslääkkeiden käyttö, rasvaimu ja laihdutusleikkaus. Puolen vajaatoiminnassa ilmenee turvotusta ja nesteen kertymistä sekä mahdollisesti ruokahaluttomuutta ja pahoinvointia.\nPudotus on nopeampaa, on todennäköisempää, ettei ravinnosta saada kaikkia tarvittavia vitamiineja, kivennäisaineita ja varsinkin proteiineja. Kipua on lähes päivittäin ja se voi johtaa poissaoloihin töistä. Seurausta imunestejärjestelmän häiriöstä esimerkiksi tapaturman, sairauden tai leikkauksen jälkeen. Syystä johtuvan sapenerityksen loppumisen hoito on aiheuttajan mukaista, kuten lääkityksen muutos tai alkoholin käytön lopetus. Noinpa sitä tänäänkin juovat nämä köyhät pus etä marjaaromilla höystettynä. Jatkuva paikallaan oleminen voivat lisätä vatsavaivoja. Ole poisuljettu sillä eläminen taudinkanssa on paljon verottanut elämisen laadusta.


Israelin joukot nousivat avustuslaivaan - Ulkomaat - Uutiset - MTV.fi\nIsraelin joukot nousivat avustuslaivaan\nJulkaistu 05.06.2010 10:35\nIsraelin joukot ovat nousseet Gazaan matkalla olleeseen avustuslaivaan.\nIsraelin television sekä armeijalähteiden mukaan laivalla ei ole käytetty väkivaltaa.- Joukkomme astuivat laivaan ja ottivat sen hallintaansa ilman matkustajien vastarintaa. Väkivaltaa ei ole käytetty, sanoi armeijan tiedottaja uutistoimisto AFP:lle.\nAFP:n mukaan irlantilaisomisteinen Rachel Corrie -avustuslaiva on saapunut israelilaisjoukkojen saattelemana Israelin eteläosassa sijaitsevaan Ashdodin satamaan. Alus rantautui noin viisi tuntia Israelin joukkojen laivaan nousemisen jälkeen.Israelin ulkoministeriön mukaan aluksen 15 hengen miehistö ja matkustajat tullaan lennätetään mahdollisimman pikaisesti koteihinsa. Israelin joukot nousivat laivaan sen jälkeen, kun avustuslaiva oli kieltäytynyt vastaamaan Israelin neljästi esittämään pyyntöön rantautua Ashdodin satamaan. Israel sanoi aiemmin tänään, että sen joukot nousevat laivaan, jos laiva yrittää rantautua Gazaan.- Jos he eivät peräännyt, meillä ei ole muuta vaihtoehtoa, kuin nousta laivaan, sanoi everstiluutnantti Avital Liebovich aamupäivällä.Israelin ulkoministeri sanoi eilen, ettei laivalla ole mitään mahdollisuutta rantautua Gazaan.Rachel Corrie -avustuslaiva kuljettaa tarvikkeita palestiinalaisille. Matkustajien mukana on muun muassa irlantilainen rauhannobelisti Mairead Maguire.Israelin joukot surmasivat maanantaina yhdeksän aktivistia rynnäkössään Gazaan matkalla olleeseen avustuslaivaan.Katso Rita Strömmerin juttu\n(MTV3 - Reuters - AFP)Lue myös:\nEnglannin joukkosurmaajaa epäiltiin veropetoksesta Uusimmat uutisvideot


Blogisarjat – nokiantiikeri\nSivut ovat päivityksen alla.\nFysioterapeutti Tommi Tatti\nTitleist Performance Institute kartoitus\nFysioterapiasta, urheilusta, liikunnasta\nKoripallokesä 2016 – Turnaus Kööpenhaminassa osa 2, Skotlanti-tappion häpeä, loukkaantumiset ja joukkue\nPelasin itsekin joskus koripalloa. En ollut siinä kovinkaan hyvä. Viimeisenä vuotenani A-pojissa vietin matsit oikeastaan penkillä istuen, kunnes valmentaja tuli kysymään pelin lopussa haluani mennä kentälle. Alkukaudesta minua harmitti aika paljon, kun peliaikaa ei tippunut. Sitten pelatessamme Lahdessa muistan, kun valmentajani Aki Selkee tuli ja sanoi: ”Nyt tarvitaan energiaa kentälle, Tommi.” Se oli yksi niistä… Lue lisää\nPosted on 24.8.2016 31.8.2016 CategoriesBlogisarjat, Koripallokesä 2016Tagsennaltaehkäisy, fysioterapia, koripallo, loukkaantuminenJätä kommentti\nKoripallokesä 2016 – Turnaus Kööpenhaminassa osa 1, legoja ja jännitystä\nOlin käynyt kerran aiemmin Kööpenhaminassa, mutta sitä ei oikein vierailuksi voinut kutsua. Se oli aika tasan vuosi taaksepäin ajassa tästä päivästä, kun olin tuuraamassa Parkkisen Jania naisten rugbymaajoukkueen fysiona Köpiksessä järjestetyssä turnauksessa. Se reissu kesti kolme päivää: lento perille, 15 min taksilla hotelliin, kahtena päivänä pelit hotellin viereisellä kentällä, 15 min taksilla lentokentälle ja takaisin… Lue lisää\nPosted on 10.8.2016 31.8.2016 CategoriesBlogisarjat, Koripallokesä 2016Tagsbasketball, fysioterapia, koripalloJätä kommentti\nKoripallokesä 2016 – Ensimmäinen leiri\nMaajoukkuekesä alkoi joukkueellamme tänä vuonna 23.5. Saavuin leirille omassa henkilökohtaisessa ennätyspainossani ja kun mainitsin asiasta ääneen, tyttöjen maajoukkueen staffi kannusti minua sanomalla, että ennätykset on tehty rikottaviksi. Ensimmäinen leirimme kesti neljä päivää ja tiedossa olikin omalta osaltani neljä hyvin kiireistä päivää. Vähän niin kuin Kummelissa aikoinaan oli perjantai, mutta Speedyn ja Sakun mukaan tiedossa olikin… Lue lisää\nPosted on 15.7.2016 31.8.2016 CategoriesBlogisarjat, Koripallokesä 2016Tagsalaselkä, alaselkäkipu, fysioterapia, koripallo, kuntoutus, liikkuminenJätä kommentti\nKoripallokesä 2016 – Intro Kisakallion Urheiluopistoon\nOletteko koskaan käyneet Kisakallion Urheiluopistolla? Jos ette, niin on syytä varautua pariin asiaan. Ensinnäkin, valmistaudu väistelemään toinen toistaan pienempiä voimistelijatyttöjä ruokalassa. Tunnistat heidät siitä, että he ovat tyypillisesti noin navan korkuisia, heillä on yhtenäinen jonkinlaista kimalletta sisältävä vaatetus ja aamupalapöydästä he valitsevat lautaselleen yhden palan paahtoleipää, salaatin lehden, kurkkua ja paprikaa. Jos et itse väistä… Lue lisää\nPosted on 28.6.2016 31.8.2016 CategoriesBlogisarjat, Koripallokesä 2016Tagsfysioterapia, kisakallio, koripalloJätä kommentti\nKoripallokesä 2016 – Tapaaminen Turussa\nKello on 9.15, kun käynnistän Nokialla vanhempieni urheilullisen ja sulavalinjaisen Toyota Yariksen. Hieman ennen yhtätoista parkkeeraan sen Turun Hämeenkadulle, josta kävelen Aula Cafeeseen, jossa tarkoitukseni on tavata coach Petka brunssin merkeissä. Petka ilmoitti minulle etukäteen, että brunssi on yhdestätoista kolmeen: ”Ehditään syödä 4 tuntia.” Syöminen on hauskaa, mutta Petkasta tiedän sen verran, että hän saattaisi… Lue lisää\nPosted on 2.5.2016 31.8.2016 CategoriesBlogisarjat, Koripallokesä 2016Jätä kommentti\n#tiikerinviikko VK9 Nilkan nyrjähdyksistä tulisi pitää nuorien kohdalla hyvää huolta\n#tiikerinviikko VK7 Kolme esimerkkiä vatsalihasten harjoittamisesta\n#tiikerinviikko VK6 Keskivartalon asennolla on väliä kiertoliikkeissä\nKoripallokesä 2016 – Intro Liettuaan, eli Liettua osa 1\n#tiikerinviikko VK5 Ryhdin muuttaminen hengitysharjoitusten avulla


29.1.2018 Ville Mäkinen Urheilu\nUplakers haki sunnuntaina makean voiton jääkiekon II-divisioonan ottelusta Tampereen Hiki-Hockeyta vastaan. Uplakers kaatoi kotijoukkueen tiukan väännön jälkeen maalein 4–6. Kahden erän aikana joukkueet saivat aikaiseksi kumpikin vain yhden maalin. Kolmannessa erässä puolustukset alkoivat rakoilla ja joukkueiden hyökkäyspeli alkoi tuottaa tulosta. Hiki-Hockey meni 3–2-johtoon ajassa 51.18. Kolmisen minuuttia myöhemmin Uplakers nousi tasoihin ja karkasi sen jälkeen…\n25.1.2018 Susanna Viljanen Ihmiset ja ilmiöt\n24.1.2018 Ville Mäkinen Urheilu\nUplakers koki viime viikonloppuna tappion aiheuttaman pettymyksen sekä voiton tuoman riemun. Koillis-Pirkan Kiekko löi Uplakersin 6–3. Ylöjärveläisryhmä kaatoi kuitenkin Kangasalan Kisa-Eaglesin 9–2. Ottelu KPK:ta vastaan Mäntässä pysyi huipputasaisena aina kolmannen erän jälkipuoliskolle saakka. Uplakers nousi vajaa seitsemän minuuttia ennen loppua tasoihin, mutta sen jälkeen KPK:n kaksi pikamaalia käänsivät ottelun isännille. Uplakersin osumista vastasivat Heikki Soipio,…\n18.1.2018 Iiria Lehtinen Urheilu, Uutisnostot\nUplakers takoi kuusi maalia\n17.1.2018 Ville Mäkinen Urheilu\nUplakers otti selvän 6–2-voiton KooVee II:sta jääkiekon II-divisioonassa. Tamperelaisvieraat iskivät ottelun avausmaalin Ylöjärvellä, mutta ensimmäiselle erätauolle lähdettiin silti Uplakersin 2–1-johdossa. Kotijoukkueen ykköspyssyksi kamppailussa noussut Khelil Gort iski isännille johtomaalin vain sekunti ennen erätaukoa. Toisessa erässä Uplakers lisäsi johtoaan yhdellä osumalla. Kolmannessa erässä kotijoukkue ratkaisi kamppailun lopullisesti, kun kiekko löytyi heti erän alussa pari kertaa KooVeen…\n15.1.2018 Ville Mäkinen Urheilu\nUplakers Taitoluistelun muodostelmaluistelujoukkue Tiny Lakers voitti Tampereen Hakametsässä aluemestaruuden tulokkaiden sarjassa. Tiny Lakers keräsi yhteensä 63,20 pistettä. Elementeistä tuli 30,00 pistettä ja osa-alueista 35,20 pistettä. Vähennyksiä tuomaristo antoi 2,00 pistettä. Kilpailu tulokkaiden sarjassa oli tiukka, sillä toiseksi sijoittunut Tapparan Taitoluistelijoiden IceBlades keräsi 0,60 pistettä Tiny Lakersiä vähemmän. Kolmas kahdentoista joukkueen sarjassa oli Tapparan Taitoluistelijoiden SweetBlades….\nShiny Lakers luisteli hopealle Turussa\n10.1.2018 Ville Mäkinen Urheilu, Uutisnostot\nYlöjärveläisten oman taitoluisteluseuran, Uplakers Taitoluistelun, molemmat muodostelmaluistelujoukkueet kisasivat Loppiaisena Turussa järjestetyissä Loppi Ice -kilpailussa. Kansalliset Noviisit –sarjassa kilpaileva Shiny Lakers saavutti lauantaina ensimmäisen hopeamitalinsa luisteluhistoriansa parhailla pisteillä. Vielä perjantaina ilmassa leijaili epävarmuutta, sillä valmentajat joutuivat sairastumisen takia tekemään viime hetken muutoksia kisaavaan kokoonpanoon ja luistelupaikkoihin. Valmentajien tsemppaaminen ja tunnelman nostattaminen tekivät tehtävänsä, sillä luistelua edeltävässä…\nUplakers eteni tunnelmasta toiseen\n8.1.2018 Ville Mäkinen Urheilu\nYlöjärven Uplakers hävisi loppiaisena jääkiekon II-divisioonassa vierasottelun HC Giantsille. Sunnuntaina Uplakers pesi kasvonsa kaatamalla kotihallissa Nokian Pyry AK:n. Hollolassa Uplakers nousi kolmannen erän alussa kahden maalin takaa tasoihin, mutta HC Giantsin kaksi pikamaalia erän puolivälin jälkeen masensi vieraat tappioon. Kotijoukkueen ratkaisumaalien välissä ehti kulua vain yhdeksän sekuntia. Lopulta HC Giants vei pisteet osumin 6–3. Vieraiden…\n20.12.2017 Ville Mäkinen Urheilu, Uutiset\nLions Club Ylöjärvi/Keijärvi lahjoitti neljälle ylöjärveläiselle urheiluseuralle kullekin 500 euroa. Lahjoitukset annettiin Punainen Sulka -keräyksen tavoitteiden mukaiseen toimintaan. Lions clubit ovat valinneet tukensa kohteet sata vuotta täyttävän itsenäisen Suomen nuorison teemalla: Tue nuorta itsenäisyyteen. Lions Clubit valitsivat neljä osa-aluetta, joille ne haluavat kohdistaa tukensa yhdessä keräyskumppaneiden kanssa. Nämä osa-alueet ovat syrjäytymisen ehkäiseminen, päihteettömyys, elämänhallinta ja…\nYlöjärven Uplakers haki selvän voiton jääkiekon II-divisioonassa Nastolan Kiekosta. Uplakers löi kotijoukkueen peräti 5–10. Uplakers oli täysin ylivoimainen varsinkin ottelun toisessa erässä. Sen aikana vieraat tykittivät viisi maalia. Uplakersin kuudes maali syntyi yhden miehen alivoimalla ja seitsemäs osuma tuli peräti kahden miehen alivoimalla. Turo Mikkola antoi syötön kumpaankin alivoimamaaliin. Mikkola oli muutenkin täysin pitelemätön. Hän…


Kansainvälinen työ – Toivoa Naisille\nTansanialainen Hilda kertoo tutkivansa kansainvälistä Toivoa naisille (TN)-rukouskalenteria yhdessä maailman kartan kanssa. – Nautin kalenterista, jonka saan joka kuukausi. Kalenterin esirukouspyynnöt auttavat minua ymmärtämään, mitä eri maissa tapahtuu. Olen iloinen saadessani rukoilla toisten puolesta. Jumala toimii elämässäni ja muiden elämässä. Hilda\nKoronapandemia on muuttanut Toivoa naisille -työtä myös Kambodžassa. – Vaikka rajoitukset astuivat voimaan koko maassa eivätkä Toivoa naisille -ohjelmien kuuntelijaryhmät voineet kokoontua emmekä voineet vierailla kylissä, jatkoimme ihmisten rohkaisemista. Kerromme heille Jeesuksesta kuunneltavien ohjelmien ja sosiaalisen median avulla, kertoo Kambodžan\nIndonesian Toivoa naisille -työ antaa koronapandemian keskellä ruoka-apua kaikkein köyhimmille perheille, joita poikkeusolot koettelevat eniten. – Olemme jakaneet ruokapaketteja, joissa on peruselintarvikkeita kuten riisiä, öljyä, sokeria, kahvia ja teetä. Jaamme myös kasvosuojaimia ja vitamiineja lapsille, kertoo Indonesian Toivoa naisille -työn


KKO:2015:81: Oliko kanteessa tarkoitetut luottosopimukset pätemättömiä ja oliko yhtiöllä oikeus saada takaisin A:lle lainaamansa pääoma viivästyskorkoineen? – Velkariidat.fi\nPerintäyhtiö, jolle luotonantajayhtiö oli siirtänyt saatavansa perittäviksi, oli vaatinut velallisen velvoittamista suorittamaan yhtiölle tekstiviesteillä syntyneisiin luottosopimuksiin perustuvia saatavia. Velallinen oli vaatinut kanteen hylkäämistä sillä perusteella, että luotonantajayhtiötä ei ollut rekisteröity luotonantajarekisteriin eikä perintäyhtiöllä ollut lupaa perintätoiminnan harjoittamiseen. Korkein oikeus katsoi, että nämä seikat eivät aiheuttaneet luottosopimuksen pätemättömyyttä ja ettei luotonannossa tai saatavien perinnässä ollut ollut kysymys sellaisesta lain tai hyvien tapojen vastaisesta toiminnasta, että perintäyhtiön vaatimukset saatavien pääoman takaisin maksamisesta olisivat jääneet puuttumattomuusperiaatteen johdosta vaille oikeussuojaa.\nX Oy vaati kanteessaan käräjäoikeudessa, että A velvoitetaan suorittamaan yhtiölle lainasopimusten perusteella pääomaa ja käsittelymaksuja yhteensä 172 euroa viivästyskorkoineen, korkosaatavaa 4,88 euroa, muistutuskuluja 20 euroa, oikeudenkäyntikuluja 140 euroa viivästyskorkoineen ja perintäkuluja 172 euroa viivästyskorkoineen. X Oy:n asiakasyritys Y Oü oli siirtänyt saatavat X Oy:n perittäviksi. A oli laiminlyönyt lainojen maksamisen.\nA kiisti kanteen ja vaati sen hylkäämistä. X Oy:llä ei ollut velkojan oikeutta eikä lupaa perintätoiminnalleen. Luoton myöntäneellä Y Oü:llä ei ollut ollut aluehallintoviraston lupaa toiminnalleen. Maksusuunnitelmaan ei ollut suostuttu, ja velkojat olivat vaatineet kuluja perusteettomasti. Lain tai hyvän tavan vastaiselle toiminnalle ei saanut antaa oikeussuojaa.\nKäräjäoikeuden tuomio 19.6.2013\nKäräjäoikeus katsoi, että X Oy:llä oli ollut oikeus periä sille Y Oü:ltä siirrettyjä saatavia. Vaatimukset perustuivat Y Oü:n toimintaan, jota oli pidettävä eräiden luotonantajien rekisteröinnistä annetun lain vastaisena, koska yhtiö ei ollut rekisteröitynyt luotonantajarekisteriin laissa säädetyin tavoin. Myös X Oy:n toimintaa oli pidettävä lainvastaisena, kun se oli harjoittanut perintätoimintaa ilman perintätoiminnan luvanvaraisuudesta annetun lain mukaista toimilupaa. Lainvastaista toimintaa oli pidettävä myös hyvän tavan vastaisena. Sen vuoksi X Oy:n vaatimukset eivät voineet saada oikeussuojaa.\nAsian on ratkaissut käräjätuomari Petteri Palomäki.\nTurun hovioikeuden tuomio 12.2.2014\nHovioikeus katsoi lausumillaan perusteilla kuten käräjäoikeus, että Y Oü:n olisi tullut rekisteröityä luotonantajaksi eräiden luotonantajien rekisteröinnistä annetun lain mukaisesti ja että X Oy oli harjoittanut perintätoimintaa ilman perintätoiminnan luvanvaraisuudesta annetussa laissa säädettyä toimilupaa. Y Oü tarjotessaan ja myöntäessään kuluttajaluottoja Suomessa suomalaisille kuluttajille ja X Oy harjoittaessaan tällaisiin luottoihin perustuvaa perintätoimintaa olivat toimineet lain ja hyvän tavan vastaisesti.\nOikeuskirjallisuuteen ja ennakkopäätökseen KKO 2005:72 viitaten hovioikeus katsoi, että Y Oü:n ja A:n väliset velaksiantosopimukset olivat tulleet lain ja hyvän tavan vastaisina pätemättömiksi. Pätemättömyys aiheutti normaalitilanteessa suoritusten palautusvelvollisuuden. Toisaalta oikeuskäytännössä vakiintuneesti sovellettavan niin sanotun puuttumattomuusperiaatteen mukaan laittomaan menettelyyn osallistuneelle ei annettu oikeussuojaa tuohon menettelyyn perustuvien vaatimusten osalta. Sellaisia sopimuksia ei voitu määrätä täytettäviksi, eivätkä oikeuskeinot yleensä olleet käytettävissä myöskään mahdollisesti jo suoritettujen maksujen takaisin saamiseksi edes siinä tapauksessa, että toinen osapuoli jätti oman suoritusvelvollisuutensa täyttämättä.\nOttaen huomioon ennakkopäätöksestä KKO 2005:72 (kohta 4) ilmenevä oikeusohje puuttumattomuusperiaatteesta X Oy:n vaatimukset eivät saaneet oikeussuojaa.\nEri mieltä ollut hovioikeudenneuvos Virtanen-Salonen hyväksyi esittelijän mietinnön, jonka mukaan luoton tarjoaminen ja myöntäminen sinänsä ei ollut lain ja hyvän tavan vastaista toimintaa. Asiassa ei ollut edes väitetty, että A olisi sopimuksen syntyhetkellä toiminut lainvastaisesti tai että hän olisi ollut tietoinen siitä, että Y Oü ei ollut rekisteröitynyt luotonantajaksi Suomessa. Puuttumattomuusperiaate ei soveltunut tapaukseen siltä osin kuin vaatimukset koskivat kulutusluottojen pääomia ja niille kanteen vireille panoon mennessä kertynyttä korkoa. A oli velvollinen palauttamaan X Oy:lle mainitut määrät eli yhteensä 124,88 euroa korkolain 4 §:n 1 momentin mukaisine viivästyskorkoineen haasteen tiedoksiantopäivästä 5.10.2012 lukien. Sen sijaan vaadittuja käsittelymaksuja ja muistutus-, huomautus- ja perintäkuluja yhteensä 244 euroa A ei ollut velvollinen suorittamaan yhtiölle ottaen huomioon sen menettelyn lain ja hyvän tavan vastaisuus.\nX Oy vaati valituksessaan, että hovioikeuden tuomio kumotaan siltä osin kuin kanne oli hylätty lainapääoman 120 euroa osalta ja A velvoitetaan suorittamaan yhtiölle mainittu määrä viivästyskorkoineen haasteen tiedoksiantopäivästä lukien.\n1. X Oy on käräjäoikeudessa vaatinut, että A velvoitetaan suorittamaan yhtiölle Virossa rekisteröidyn Y Oü:n ja A:n välisten kahden lainasopimuksen perusteella pääomaa 93 euroa ja 79 euroa eli yhteensä 172 euroa viivästyskorkoineen, korkosaatavaa 4,88 euroa ja oikeudenkäyntikulujen korvauksena 140 euroa viivästyskorkoineen. Yhtiö on lisäksi vaatinut A:n velvoittamista suorittamaan yhtiölle erilaisia perintään liittyviä kuluja yhteensä 192 euroa viivästyskorkoineen. Lainasaatavat, jotka olivat syntyneet tekstiviesteillä, oli siirretty X Oy:lle perittäviksi alkuperäiseltä velkojalta Y Oü:ltä.\n2. A on käräjäoikeudessa vaatinut kanteen hylkäämistä muun ohella sillä perusteella, että Y Oü:tä ei ollut rekisteröity luotonantajarekisteriin eikä X Oy:llä ollut aluehallintoviraston lupaa perintätoimintaan. Maksusuunnitelman laatimiseen ei ollut suostuttu, ja velkojat olivat vaatineet kuluja perusteettomasti. Lainvastaiselle tai hyvän tavan vastaiselle toiminnalle ei tullut antaa oikeussuojaa.\n3. Käräjäoikeus on hylännyt kanteen katsoen, että Y Oü ja X Oy olivat toimineet lain ja hyvien tapojen vastaisesti, Y Oü kun se ei ollut rekisteröitynyt luotonantajaksi eräiden luotonantajien rekisteröinnistä annetun lain mukaisesti ja X Oy harjoittaessaan perintätoimintaa ilman perintätoiminnan luvanvaraisuudesta annetun lain mukaista aluehallintoviraston lupaa. Hovioikeus on hylännyt X Oy:n vaatimuksiltaan kannetta vastaavan valituksen. Hovioikeus on katsonut, että yhtiöiden menettely oli aiheuttanut sen, että Y Oü:n ja A:n väliset sopimukset olivat tulleet pätemättömiksi. Kanteessa tarkoitetut velaksiantosopimukset olivat hovioikeuden mukaan kokonaisuudessaan lain ja hyvän tavan vastaisia, minkä vuoksi X Oy:n vaatimukset eivät ennakkopäätöksen KKO 2005:72 kohdasta 4 ilmenevän oikeusohjeen mukaisesti puuttumattomuusperiaatteen johdosta saaneet oikeussuojaa.\n4. Korkeimmassa oikeudessa on X Oy:n valituksen johdosta kysymys siitä, ovatko kanteessa tarkoitetut luottosopimukset pätemättömiä ja onko yhtiöllä oikeus saada takaisin A:lle lainaamansa pääoma viivästyskorkoineen. Yhtiö on muutoksenhakemuksessaan kiistänyt edelleen sen, että Y Oü:n olisi pitänyt olla rekisteröitynä luotonantajarekisteriin myöntäessään lainan A:lle ja että velan perinnässä olisi toimittu lainvastaisesti. Tämän vuoksi Korkein oikeus ottaa ensin kantaa kysymyksiin luotonantajan rekisteröitymisestä ja perintätoiminnan luvanvaraisuudesta.\nLuotonantajan rekisteröityminen ja perintätoiminnan luvanvaraisuus\n5. X Oy on katsonut, että Y Oü:llä ei ole ollut velvollisuutta rekisteröityä eräiden luotonantajien rekisteröinnistä annetun lain mukaiseksi luotonantajaksi, koska se toiseen Euroopan talousalueeseen kuuluvaan valtioon sijoittautuneena on tarjonnut vain tilapäisesti kulutusluottoja Suomessa.\n6. Eräiden luotonantajien rekisteröinnistä annetun lain 1 §:n 1 momentin mukaan laki koskee elinkeinonharjoittajia, jotka myöntävät kuluttajansuojalain 7 luvun soveltamisalaan kuuluvia kuluttajaluottoja. Saman pykälän 2 momentin 4 kohdan mukaan laki ei koske toiseen Euroopan talousalueeseen kuuluvaan valtioon sijoittautuneita elinkeinonharjoittajia, jotka tarjoavat tilapäisesti kuluttajaluottoja Suomessa. Lain 2 §:n mukaan muu kuin 1 §:n 2 momentissa tarkoitettu elinkeinonharjoittaja saa myöntää kuluttajaluottoja vain, jos se on rekisteröity tämän lain mukaiseksi luotonantajaksi. Lain 3 §:n 1 momentin mukaan luotonantajarekisteriä pitää Etelä-Suomen aluehallintovirasto. Pykälän 2 momentin mukaan sen, joka aikoo tarjota kuluttajaluottoja, on tehtävä ilmoitus aluehallintovirastolle rekisteriin merkitsemistä varten.\n7. Mainitun lain 11 §:n mukaan aluehallintoviraston on kiellettävä kuluttajaluottojen tarjoaminen, jota harjoitetaan saman lain vastaisesti ilman rekisteröintiä. Kieltoa voidaan tehostaa uhkasakolla. Lain 13 §:n mukaan se, joka tahallaan ilman rekisteröintiä harjoittaa kulutusluottojen tarjoamista, on tuomittava, jollei teosta muualla laissa säädetä ankarampaa rangaistusta, luotonantajarikoksesta sakkoon tai vankeuteen enintään kuudeksi kuukaudeksi.\n8. Lakia koskevan hallituksen esityksen (HE 24/2010 vp s. 46 – 47) mukaan lain 1 §:n 2 momentin 4 kohdan mukaisella tilapäisellä kuluttajaluottojen tarjoamisella tarkoitetaan palvelujen tarjoamista ilman, että sijoittautumista koskevat kriteerit täyttyvät. Hallituksen esityksessä on viitattu unionin tuomioistuimen ratkaisukäytäntöön, jonka mukaan kyse on sijoittautumisesta, jos taloudellista toimintaa harjoitetaan tosiasiallisesti kiinteästä toimipaikasta määräämättömän ajan. Toiminnan tilapäisyyttä arvioitaessa otetaan huomioon palveluntarjonnan keston lisäksi myös sen määrä, toistuvuus ja jatkuvuus. Kriteerien täyttymistä tulee arvioida tapauskohtaisesti.\n9. X Oy ei ole tämän oikeudenkäynnin yhteydessä esittänyt sellaista selvitystä, jonka perusteella olisi mahdollista arvioida Y Oü:n harjoittaneen kulutusluottojen tarjoamista Suomessa vain tilapäisesti. Näin ollen asiassa ei ole näytetty, että viimeksi mainittu yhtiö tällä perusteella ei olisi ollut rekisteröitymisvelvollinen.\nLupa perintätoiminnan harjoittamiseen\n10. X Oy on ilmoittanut, että sillä ei ole ollut velvollisuutta hakea perintätoiminnan luvanvaraisuudesta annetussa laissa tarkoitettua lupaa perintätoimintaansa, koska se on kuulunut samaan konserniin luoton myöntäneen Y Oü:n kanssa.\n11. Perintätoiminnan luvanvaraisuudesta annetun lain 1 §:n mukaan perintätoimintaa saa harjoittaa vain se, jolle on myönnetty laissa tarkoitettu toimilupa. Toimiluvan myöntää aluehallintovirasto. Perintätoiminnalla tarkoitetaan saatavien perintää toisen lukuun sekä omien saatavien perintää tapauksissa, joissa on ilmeistä, että saatavat on otettu vastaan yksinomaan perintätarkoituksessa.\n12. Lain 1 §:n 3 momentin 2 kohdassa säädetään luvanvaraisuudesta poikkeus, joka koskee samaan konserniin kuuluvia yhteisöjä. Säännöksen mukaan toimilupaa ei vaadita yhteisön tai säätiön saatavien perintään, jos toimeksiantaja ja perintätoiminnan harjoittaja kuuluvat samaan kirjanpitolaissa tarkoitettuun konserniin tai jos toimeksiantaja ja perintätoiminnan harjoittaja ovat saman luonnollisen henkilön määräysvallassa. Lain 2 §:ssä säädetään toimiluvan myöntämisen edellytyksistä, 3 §:ssä hakijan luotettavuudesta ja 4 §:ssä hakijan vakavaraisuudesta. Lain 10 §:n mukaan lain noudattamista valvoo aluehallintovirasto, joka voi myös lain 11 §:n nojalla sakon uhalla kieltää perintätoiminnan harjoittamisen ilman toimilupaa.\n13. Lakia koskevassa hallituksen esityksessä (HE 178/1998 vp s. 15) on lausuttu, että konserni voi vapaasti järjestää konserniin kuuluvien yritysten saatavien perinnän siten kuin se on liiketaloudellisesti järkevää. Konsernin emoyrityksellä voi olla tytäryritys, joka huolehtii emoyrityksen ja muiden tytäryritysten saatavien perinnästä. Tämä on toisen lukuun tapahtuvaa saatavien perintää, mutta se voidaan rinnastaa velkojayrityksen itsensä suorittamaan perintään. Tästä syystä konserniin kuuluvien yritysten saatavien perintä on ehdotuksessa jätetty luvanvaraisuuden ulkopuolelle.\n14. X Oy on valituksessaan esittänyt, että Etelä-Suomen aluehallintovirasto on hovioikeuden ratkaisun antamisen jälkeen katsonut, ettei X Oy ole tarvinnut lupaa perintätoimintaansa. Yhtiö ei kuitenkaan ole esittänyt Korkeimmalle oikeudelle selvitystä aluehallintoviranomaisen kannasta tai sen perusteista eikä asiassa muutakaan näyttöä väitteensä tueksi. Sen vuoksi asiassa ei voida katsoa tulleen selvitetyksi, että X Oy olisi voinut harjoittaa kysymyksessä olevien saatavien perintää ilman aluehallintoviraston myöntämää toimilupaa.\nSopimuksen pätemättömyys ja puuttumattomuusperiaate\n15. Y Oü:n toiminnan ei edellä ole katsottu olleen rekisteröitymisvelvollisuudesta vapaa eikä X Oy:n ole näytetty olleen oikeutettu harjoittamaan perintätoimintaa ilman lupaa. Kysymys on tämän jälkeen siitä, ovatko Y Oü:n ja A:n väliset luottosopimukset näistä syistä lain tai hyvän tavan vastaisina pätemättömiä ja onko lainaksi annetut pääomien määrät maksettava takaisin.\n16. Sopimuksen pätemättömyydestä seuraa yleensä, ettei sopimuksen mukaista suoritusvelvollisuutta ole täytettävä. Jos suorituksia on ehditty tehdä, pätemättömyyden perusteella tilanne voidaan ennallistaa suoritusten palauttamisella tai sitä vastaavalla korvausvelvollisuudella.\n17. Hovioikeuden viittaamassa ennakkopäätöksessä KKO 2005:72 (kohta 4) on todettu, että lainvastaisia ja hyvän tavan vastaisia oikeustoimia ja sopimusehtoja on yleisesti pidetty pätemättöminä. Lähtökohta on, ettei sellaisia sopimuksia voida määrätä täytettäviksi eivätkä niihin perustuvat vaatimukset muutoinkaan saa oikeussuojaa, vaan niiden osalta noudatetaan niin sanottua puuttumattomuusperiaatetta. Puuttumattomuusperiaate johtaa siihen, että sopimukseen perustuvaa saatavaa ei voida periä oikeusteitse, eivätkä oikeuskeinot ole käytettävissä jo suoritettujen maksujen takaisin saamiseksi edes siinä tapauksessa, että toinen osapuoli jättää oman suoritusvelvollisuutensa täyttämättä.\n18. Ratkaisussa KKO 2005:72 kysymys oli sellaisen ansionmenetyksen korvaamisesta valtion varoista, joka perustui prostituution harjoittamiseen. Ratkaisussa on todettu, että mainittua toimintaa on pidetty Suomen oikeusjärjestyksen mukaan hyvän tavan vastaisena toimintana.\n19. Eräiden luotonantajien rekisteröinnistä annetun lain esitöistä (HE 24/2010 vp s. 18) ilmenee, että rekisteröintiä koskevan sääntelyn tarkoituksena on ollut varmistaa luotonantajien luotettavuus ja ammattipätevyys, helpottaa luotonantajiin kohdistuvaa valvontaa ja yhteydenpitoa sekä ehkäistä luottotoiminnan käyttämistä rikollisiin tarkoitusperiin. Perintätoiminnan luvanvaraisuudesta annetun lain esitöiden mukaan (HE 178/1998 vp s. 7) tämän lain tavoitteena puolestaan on ollut varmistaa, että perintätoimintaa harjoitetaan asianmukaisesti, lisätä luottamusta perintätoimintaa kohtaan ja parantaa toimeksiantajien ja velallisten asemaa. Kummassakin laissa on säädetty seuraamuksista sen varalta, ettei lain velvoitteita noudateta.\n20. Eräiden luotonantajien rekisteröinnistä annettu laki sisältää muun muassa pakkokeinoja ja rangaistusseuraamusta koskevat säännökset, jotka mahdollistavat rekisteröitymättömän luotonantajan harjoittaman toiminnan kieltämisen sakon uhalla ja rangaistuksen tuomitsemisen ilman rekisteröintiä harjoitetusta kuluttajaluottojen tarjoamisesta. Laissa ei sitä vastoin ole säännöksiä, joissa säädettäisiin rekisteröitymisvelvollisuuden laiminlyönnin vaikutuksista luotonantajan ja -saajan väliseen sopimussuhteeseen. Kuluttajaluottosopimusten pätemättömyydestä, sopimusehdoista ja esimerkiksi kohtuullistamisesta säädetään sitä vastoin muualla lainsäädännössä. Näin ollen on perusteltua katsoa, ettei sanotulla lailla ole tarkoitettu säätää tämän kaltaisista oikeusvaikutuksista luottosopimuksen osapuolten välillä. Tällaista tarkoitusta ei ole voinut olla myöskään perintätoimintaa sääntelevällä perintätoiminnan luvanvaraisuudesta annetulla lailla.\n21. Kuluttajaluottojen tarjoamisessa sellaisenaan ei ole kysymys lain tai hyvän tavan vastaisesta toiminnasta. Huomioon ottaen, mitä edellä on lausuttu luotonantajien rekisteröitymistä ja perintätoiminnan harjoittamisen luvanvaraisuutta koskevan sääntelyn tarkoituksesta, mainituissa laeissa säädettyjen velvollisuuksien laiminlyönti ei vielä merkitse sitä, että yksittäinen luottosopimus olisi lain tai hyvän tavan vastainen ja sellaisena pätemätön. Y Oü:n ja A:n välisten luottosopimusten ei edes ole väitetty olleen sisällöltään lain tai hyvän tavan vastaisia.\n22. Sillä seikalla, onko Y Oü:llä ollut velvollisuus rekisteröityä luotonantajaksi tai onko X Oy:llä ollut velvollisuus hakea lupa perintätoimintaansa, ei ole merkitystä A:n luottosopimuksiin perustuvaa lainapääomien suoritusvelvollisuutta arvioitaessa.\n23. Edellä sanotuilla perusteilla Korkein oikeus katsoo toisin kuin hovioikeus, että kysymyksessä olevat luottosopimukset eivät ole olleet esitetyillä perusteilla pätemättömiä. Asiassa ei ole ollut mainituilla perusteilla kysymys myöskään sellaisesta lain tai hyvän tavan vastaisesta menettelystä, että X Oy:n vaatimukset sen johdosta jäisivät vaille oikeussuojaa.\n24. A on velvollinen suorittamaan X Oy:lle yhtiön Korkeimmassa oikeudessa vaatiman määrän yhteensä 120 euroa viivästyskorkoineen.\nHovioikeuden ja käräjäoikeuden tuomiot kumotaan siltä osin kuin kanne on hylätty lainapääoman 120 euroa takaisinmaksua koskevan vaatimuksen osalta.\nA velvoitetaan suorittamaan X Oy:lle lainapääomaa yhteensä 120 euroa korkolain 4 §:n 1 momentin mukaisine viivästyskorkoineen haasteen tiedoksiantopäivästä 5.10.2012 lukien.\nAsian ovat ratkaisseet oikeusneuvokset Kari Kitunen, Liisa Mansikkamäki, Soile Poutiainen, Jarmo Littunen ja Mika Huovila. Esittelijä Heli Sankari.\n← KKO:2017:14: Oliko erääntynyttä saatavaa koskeva suorituskanne ennenaikainen? → KKO:2015:85: Oliko kiinteistöosakeyhtiön velka K Oy:lle kuuluneiden rakennustarvikkeiden käyttämisestä rakennustyöhön syntynyt ennen K Oy:n konkurssia?